title: Hopeapoppeli

text: Hopeapoppeli vaatii kasvaakseen mielellään kostean, ravinteikkaan maaperän. Hopeapoppelia esiintyy lähinnä Keski- ja Etelä-Euroopassa sekä Aasiassa lehtimetsissä ja rannoilla. Suomessa se ei kasva luonnonvaraisena, mutta sitä käytetään koristekasvina. Sitä suositellaan Suomessa käytettäväksi puuvartisten kasvien menestymisvyöhykkeillä I–III (IV), eli Etelä-Suomessa ja Keski-Suomen eteläosissa.


title: Hopeapoppeli

text: Hopeapoppeli on hieno ja huomiota herättävä koristepuu. Ihanteellinen kasvupaikka hopeapoppelille on aurinkoinen, tuore ja runsasravinteinen. Tilaa vievän kasvutavan vuoksi sitä ei kannata istuttaa kovin ahtaisiin pihoihin. Hopeapoppeli ei tarvitse leikkausta. Puu synnyttää runsaasti juurivesoja ja lisääntyy nopeasti tällä tavalla.


Frédéric Chopinin kansainvälinen lentoasema () on Puolan suurin kansainvälinen lentoasema. Se sijaitsee Okęciessa, 11 kilometriä Varsovasta etelään. Virallisen nimensä se on saanut vuonna 2001 tunnetun puolalaisen säveltäjän Frederic Chopinin mukaan. Ennen lentoasema tunnettiin Okęcien kansainvälisenä lentoasemana, joka nimi on yhä yleisessä käytössä.


title: Frédéric Chopinin kansainvälinen lentoasema

text: Lentoasema käsittelee 50 % kaikesta Puolaan suuntautuvasta liikenteestä. Varsovasta ja Varsovaan liikennöidään noin 100 päivittäistä vuoroa. Suosituimmat ulkomaankohteet ovat Lontoo, Frankfurt, Pariisi ja Amsterdam, kotimaanliikenteessä Krakova, Wrocław ja Gdańsk.


text: Nykyisen lentoaseman maa-alue on ollut ilmailukäytössä jo vuodesta 1910. Lentoasema otettiin matkustajaliikenteen käyttöön vuonna 1934, jolloin ensimmäinen terminaali valmistui.


text: Toisen maailmansodan aikaan lentoaseman infrastruktuuri tuhottiin lähes täydellisesti. Vuonna 1969 valmistui uusi kansainvälisten lentojen terminaali, mutta kotimaanliikenne sai tyytyä vanhaan, toista maailmansotaa edeltävään terminaaliin. Terminaali 1 peruskorjattiin vuonna 1992 niin, että sieltä pystyttiin operoimaan kotimaista ja kansainvälistä liikennettä. Uusi suurempi Terminaali 2 valmistui vuonna 2008. Tämän jälkeen ykkösterminaali on ollut pääasiassa halpalentoyhtiöiden ja SkyTeam-allianssin yhtiöiden käyttössä.


title: Moby Dick (terminaali)

text: Moby Dick () on suomalaisomisteisen perheyhtiön Container Finance Ltd Oy:n tytäryhtiön Multi-Link Terminalsin kokonaan omistama satamayhtiö Pietarin edustalla Litke Bayn alueella. Satama sijaitsee Kronstadtissa 50 hehtaarin laajuisella Litken satama-alueella, joka vuokrattiin vuonna 2001. Containership Group toimi aluksi Pietarissa puutavarasatama-alueella vuodesta 1994 alkaen, mutta kun sen terminaalin johtaja kuoli äkillisesti vuonna 1998, pyrittiin löytämään toinen alue.


title: Moby Dick (terminaali)

text: Litken terminaalin rakentaminen alkoi huhtikuussa 2001 ja ensimmäinen osuus oli valmis vastaanottamaan laivan saman vuoden juhannuksena. Terminaalia operoitiin tuolloin 172 TEU:n Petsamo- ja 375 TEU:n Expansa-laivoin syöttöliikenteenä Helsingistä ja ensimmäisen linjan käsittelykapasiteetti oli 75 000 TEU:ta vuodessa. Ensimmäinen vaihe käsitti 150 metriä laituria ja neljän hehtaarin tausta-alueen sekä kontinkäsittelyyn kuuluvat nosturit, jotka olivat valmiit joulukuussa 2001. Koska alue oli kansainvälinen rajanylityspaikka, rakennettiin työtilat myös 13 eri viranomaisyhteisölle.


title: Moby Dick (terminaali)

text: Vuonna 2003 terminaali työllisti 100 henkilöä. Vuonna 2006 ilmoitettiin, että Moby Dick rakentaa kolmannen terminaalin Nissanin autojen maahantuontia varten 10 000 000 dollarilla. Nissanin vuosituonti 2006 oli noin 40 000 autoa.


title: Moby Dick (terminaali)

text: Terminaalin suunniteltu enimmäiskäsittelykapasiteetti on 500 000 TEU:a vuodessa. Vuodesta 1997 on alueella ollut kaksi linjaa, joiden kapasiteetti on 180 000 TEU:a vuodessa.


title: Moby Dick (terminaali)

text: Pohjaa ruoppautettiin 28 merihehtaarin alueelta yli kuusi miljoonaa kuutiometriä. Pohja oli kovaa savea ja moreenia. Väylää ruopattiin siten, että väyläsyvyys saatiin hyväksytetyksi 4,9 metriin vuonna 2001.


title: Moby Dick (terminaali)

text: Laajennukset 2004 edellyttivät 200 metriä uutta laituria ja kuusi hehtaaria kenttiä. Väylää pyrittiin syventämään lähemmäs kymmentä metriä. Arvioiden mukaan tarvittava lisäruoppaus olisi käsittänyt 750 000 kuutiometriä maata, mutta tarpeeksi osoittautuikin 1 000 000 kuutiometriä. Väyläsyvyys saatiin hyväksytyksi ruoppaamisen jälkeen 8,9 metriin.


title: Moby Dick (terminaali)

text: Lisälaajennukset käsittäisivät uuden laiturin ja seitsemän hehtaaria lisää tausta-alueita.


title: Moby Dick (terminaali)

text: Venäjän lainsäädännön periaatteiden mukaisesti sijaitsee terminaalialue 49 vuodeksi vuokratulla tontilla. Tontti kuuluu Pietarin kaupungille, johon Kotlinin saari ja sillä sijaitsevat Kronstadt kuuluvat. Pietarin kaupungissa kyseistä aluetta hallitsee Pietarin kaupungin omaisuuskomitean Kronstadtin piiri. Pietarin padon rakennustöiden johdosta on alueella liikennettä myös Venäjän federaation rakennusvalvontakomitean Luoteis-Venäjän piirin suorituttamiin rakennustöihin liittyen. Venäjän federaation rakennusvalvontaviraston Luoteis-Venäjän piiri on halunnut osan aluetta pois terminaalikäytöstä ilmoituksensa mukaan edistääkseen padonrakentamista alueella, mihin OOO Mobi Dik ei ole suostunut epäillessään, ettei kahta vuotta myöhemmin saisi enää aluetta jälleen omaan käyttöönsä. Pietarin kaupunginhallitus ei ole vahvistanut luonnosta, minkä mukaan alue palautettaisiin OOO Moby Dikille 1. huhtikuuta 2009 mennessä riippumatta siitä, onko patoa rakennettu vai ei.


title: Moby Dick (terminaali)

text: Puolitoista vuotta kestäneiden erimielisyyksien tuloksena Pietarin kaupunki irtisanoi alueen vuokrasopimuksen ja rakennusvalvontavirasto ryhtyi 15. toukokuuta 2007 poistamaan Moby Dickin kolmannen linjan betonielementtejä.


title: Moby Dick (terminaali)

text: Pietarin kuvernööri Valentina Matvijenko mukaan:"Kaikkien, jotka toimivat Pietarin alueella, tulee noudattaa meidän lakejamme ja osoittaa kunnioitusta kaupungille, sen viranomaisille ja lainsäädännölle. Meneillään on mitä tärkein yhteiskunnallinen rakennushanke. Me teimme kaikkemme, jotta padonrakennustyön ja yhtiön toiminnan yhdistämiseksi, mutta yritys ei tule tapaamisiin eikä vapauta tonttia. Kaupunki on osoittanut riittävästi kärsivällisyyttä tässä tilanteessa."


title: Moby Dick (terminaali)

text: Pietarin kaupungin haluamalla osalla Litkessä on OOO Mobi Dikin kolmas terminaalilinja. Pietarin kaupungin 23. huhtikuuta 2007 kirjoittaman kirjeen mukaan asiasta olisi pitänyt sopia 15. toukokuuta 2007 mennessä. Vuokralle annettua aluetta hallitsee Pietarin kaupungin omaisuuskomitean (venäjäksi Комитет по управлению городским имуществом) Kronstadtin piiri. Moby Dickin kolmannelle vaiheelle suunnittelema alue halutaan antaa padon rakennustöitä suorittavien haltuun.


title: Moby Dick (terminaali)

text: Venäjän federaation rakennusvalvontaviraston Kaakkois-Venäjän piiri oli halunnut, että OOO Mobi Dik olisi allekirjoittanut kyseessä olevan alueen osan luovutussopimuksen 19. huhtikuuta 2007 mennessä. Vastauksessaan rakennusvalvontavirastolle OOO Mobi Dik:n pääjohtaja (toimitusjohtaja) ilmoitti, että mikäli rakennusvalvontaviraston toimisto jatkaa lainvastaista toimintaansa eikä puoleenyöhön mennessä kieltäydy laittomista toimista eikä purkamisesta OOO Mobi Dik pidättää itsellään oikeuden ottaa yhteyttä vastaaviin viranomaisiin rikostutkintapyynnöllä vastuunalaisista henkilöistä.


title: Moby Dick (terminaali)

text: DLA Piperin vanhemman lakimiehen, Aleksei Skvortšovin mukaan Pietarin kaupungilla on oikeus mennä Moby Dickin vuokraamalle tontille siksi, että yhtiö otti velvoitteekseen alueen siistimisen viime syksynä. Hänen mukaansa yritys tuskin voi protestoida virkamiesten toimenpidettä vastaan oikeudessa.


title: Moby Dick (terminaali)

text: Edistääkseen viranomaisten tavoitteita sulki vartiointiliike Junion-M 10. huhtikuuta 2007 kello 9 Moskovan aikaan konttiliikenteen Mobi Dik -terminaalille. Liikenne kuitenkin sallittiin uudelleen. Vastaavasti OOO Mobi Dick oli estänyt padonrakennusliikenteen pysäköimällä kulkuväylälle kuorma-autoja.


title: Moby Dick (terminaali)

text: Ulkoasiainministeri Ilkka Kanerva otti kantaa asiaan 16. toukokuuta 2007 pitäen sitä ennen kuulumattomana. Hänen mukaansa WTO:hon ja OECD:hen pyrittäessä pitäisi ymmärtää niiden edellyttämät investointisuojat. Asiasta pitäisi kyetä keskustelemaan jo ennen seuraavia virallisia tapaamisia.


title: Moby Dick (terminaali)

text: Vuonna 2008, kun Rostroi oli rakentanut osaansa Pietarin padosta, haltuun otettua aluetta ryhdyttiin palauttamaan.


title: Aniridia

text: Aniridia on värikalvon synnynnäinen vaikea alikehittyneisyys tai puuttuminen useimmiten molemmista silmistä. Se aiheuttaa mm. heikkonäköisyyttä, valonarkuutta ja jo varhain huomattavan glaukoomariskin.


title: Aniridia

text: Aniridia on monesti autosomin kautta peittyvästi tai vallitsevasti periytyvä geneettinen vaurio, mutta sitä tavataan myös satunnaistapauksina.


title: Aniridia

text: Aniridia ei ole kovin yleinen vaiva. Maailmanlaajuisesti yksi ihminen arviolta 64 000:sta–96 000:sta kärsii aniridiasta. Värikalvon puute itsessään ei merkittävästi vaikuta henkilön elinkaaren pituuteen, mutta joillakin on kohonnut Wilmsin kasvaimen riski. Aniridia saattaa ilmetä myös WAGR-oireyhtymän, Gillespien oireyhtymän, "kissansilmäoireyhtymän" tai tuberoosiskleroosin oireena.


title: Danko Jones

text: Danko Jones on kanadalainen hard rock -yhtye, joka perustettiin Torontossa vuonna 1996. Yhtye on nimetty sen perustajan ja solistin Danko Jonesin mukaan.


title: Ōme

text: Ōme () on Japanin kaupunki Honshūn saarella Kantōn alueella Tokion metropolissa. Se sijaitsee Tamajoen varrella Taman alueella metropolin länsiosassa ja rajautuu Tokion Akirunon ja Hamuran kaupunkeihin, Hinoden, Mizuhon ja Okutaman maaseutukaupunkeihin sekä Saitaman prefektuurin Hannōn ja Iruman kaupunkeihin. Ōmessa on 135 585 asukasta (vuonna 2017) ja sen pinta-ala on 103,31 neliökilometriä.


title: Ōme

text: Ōme sai kaupunkioikeudet 1. huhtikuuta vuonna 1951, kun siihen liitettiin Kasumin ja Chōfun kunnat. 1. huhtikuuta 1955 kaupunkiin liittyi vielä neljä muuta kuntaa, Yoshino, Mita, Osogi ja Nariki, jolloin se saavutti nykyisen muotonsa. Ōme tarkoittaa kirjaimellisesti ”vihreää japaninaprikoosia”. Historiallisesti se kehittyi Ōme-kaidō-tien varren postiasemana ("shukuba"). Kaupunkia palvelee JR Higashi-Nihonin Ōme-linja.


title: Hydroksyyli

text: Hydroksyyli (-OH) on funktionaalinen ryhmä, joka koostuu yksinkertaisella kovalenttisella sidoksella sitoutuneesta vedystä ja hapesta. Suuremman molekyylin osana, eli orgaanisena funktionaalisena ryhmänä hydroksyyli on neutraali. Negatiivisesti varautunutta emäksistä ionia OH sen sijaan kutsutaan hydroksidiksi. On olemassa myös sähköneutraali, vaikkakin voimakkaan reaktiivinen hydroksyyliradikaali.


title: Hydroksyyli

text: Orgaanisissa molekyyleissä, joissa hydroksyyli toimii substituenttina tyydyttyneessä hiilessä, kutsutaan näitä alkoholeiksi. Niitä voidaan pitää veden johdannaisina, jolloin 1 hydroksyyliryhmä suhteessa 4 hiileen hiilivetyketjussa, ne liukenevat veteen. Esimerkkejä ovat etanoli sekä sokerit. Alkoholimolekyylit, joissa on yli 4 hiiltä suhteessa yhtä hydroksyyliryhmää kohti, eivät liukene veteen. Esimerkki alla.Hydroksyyli on Lewis-emäksinen ja koordinoituu Lewis-happoihin. Toisaalta superemäkset pystyvät poistamaan hydroksyylin vedyn vetyionina, vaikka vesiliuoksessa tämä ei onnistukaan. Superemästen kanssa on siis muistettava, että hydroksyyli on proottinen.


title: Hydroksyyli

text: Hydroksyyliradikaali on erittäin reaktiivinen, lyhytikäinen välituote, jota syntyy esimerkiksi hydroperoksidien (-OOH) hajotessa. Ilmakehässä hydroksyyli on "ilmakehän pesuaine", jonka reaktio haihtuvien orgaanisten saasteiden kanssa on niiden hajoamisen ensimmäinen vaihe. Eliöissä hydroksyyli on voimakkaasti hapettava vapaa radikaali, jolle ei ole hajottavaa entsyymiä, koska se reagoi nopeammin kuin ehtii diffundoitua entsyymin luo. Hydroksyyliradikaali vahingoittaa niin rasvahappojen, proteiinien kuin nukleiinihappojenkin rakennetta, minkä takia se on haitallista.


title: Oume

text: Oume tarkoittaa seuraavia paikkakuntia:


title: Topi Kankainen

text: Topi Antero Kankainen (4. kesäkuuta 1912 Jyväskylä – 22. joulukuuta 1957) oli suomalainen näyttelijä. Hänet tunnetaan parhaiten vuoden 1955 elokuvasta "Tuntematon sotilas", jossa hän esitti rääväsuista hevosmies Korpelaa.


title: Millie

text: Millie eli Millie Small (oik. "Millicent Small", s. 6. lokakuuta 1946) on jamaikalaissyntyinen laulaja. Hän teki ensimmäisen levytyksensä vuonna 1960 sen jälkeen, kun oli voittanut Kingstonissa kykyjenetsintäkilpailun. Aluksi Millie esiintyi Roy Pantonin kanssa duona, jonka nimi oli "Roy and Millie". Vuoden 1963 lopussa hän matkusti Lontooseen, jossa hän uudelleen levytti The Cadillacsin kappaleen ”My Boy Lollipop” ska-versiona. Siitä tuli vuonna 1964 todellinen hitti ympäri maailman, myös Suomessa. Se on Millien menestynein levytys. Ensilevytys oli jäänyt Beatles-huuman varjoon. Millie vieraili Suomessa joulukuussa 1964, jolloin hän konsertoi ja esiintyi televisiossa. Marion Rung on tehnyt kappaleesta samannimisen coverversion suomeksi ja Lotta & Anders Engbergs Orkester ruotsiksi (”På min sommaräng”).


title: Millie

text: Millien musiikkityyli edustaa jamaikalaista ska-tyyliä, joka syntyi 1950-luvulla ja levisi 1960-luvun alussa Britanniaan. ”My Boy Lollipopia” onkin pidetty ensimmäisenä kansainväliseen suosioon nousseena ska-levytyksenä.


title: Millie

text: Millie jatkoi esiintymisiä ja kiertueita 1970-luvun alkupuolelle saakka. Hän asui silloin Singaporessa ja palasi sitten Britanniaan, jonne hän asetti asumaan. Hänellä on aikuinen tytär, joka on opiskellut taiteita ja musiikkialaa.


title: Asplenia

text: Asplenia on tila, jossa ihmiseltä puuttuu perna. Joillakin elin puuttuu synnynnäisesti, ja joskus se saatetaan leikata pernan vaurioiduttua esimerkiksi onnettomuudessa.


title: Asplenia

text: Asplenia itsessään ei ole hengenvaarallista, mutta sillä on todettu seuraavanlaisia komplikaatioita:28 vuotta jatkuneessa tutkimuksessa 740:ltä toisen maailmansodan veteraanilta poistettiin taistelukentällä perna, joista kuusi prosenttia kuoli keuhkokuumeeseen (odotetun 1,3:n sijaan) ja 4,1 prosenttia iskeemiseen sydänsairauteen (odotetun 3:n sijaan). Muiden sairauksien osuuksissa ei huomattu merkittäviä eroja.


title: Alkoksidi

text: Alkoksidi on alkoholin konjugaattiemäs, eli se mitä syntyy, kun alkoholin hydroksyylistä poistetaan protoni. Alkoksidi koostuu orgaanisesta ryhmästä, johon on sitoutunut negatiivisesti varautunut happi. Myös enolaatti on eräänlainen alkoksidi, mutta se reagoi toisin.


title: Alkoksidi

text: Stabiloimattomat alkalialkoksidit ovat erittäin voimakkaita eli superemäksiä. Alkoksideja ei voi pitää vesiliuoksessa, koska vesi toimii happona, jolloin syntyy alkoholia ja oksidia tai hydroksidia. Esimerkiksi titaanioksidia valmistetaan titaanisopropoksidista (isopropanolin johdannainen).


title: Alkoksidi

text: Koska alkoholit ovat veden johdannaisia, alkalimetallien alkoksideja voidaan valmistaa vastaavalla tavalla kuin hydroksideja, eli liuottamalla alkoholiin reaktiivista metallia kuten natriumia tai kaliumia. Natriummetoksidi, jota voidaan valmistaa liuottamalla natriumia metanoliin, on tyypillinen esimerkki.


title: Jukka Helminen

text: Jukka Helminen (s. 1958 Helsinki) on suomalainen ammattimainen budo-opettaja. Helminen aloitti aikidon harjoittelun Toshikazu Ichimura-sensein peruskurssilla 1977 Meido-Kanin dojolla. Iaidon harjoittelun J. Helminen aloitti vuonna 1978. Shodanin aikidossa Helminen suoritti Ichimura-senseille 1981.


title: Jukka Helminen

text: Nykyään Helminen harjoittelee aikidoa ja Suiō-ryū iai kenpōa.


title: Kranaatinheitin (rynnäkkökivääri)

text: Kranaatinheitin on kiväärin piipun alapuolelle kiinnitettävä, kaliiperiltaan yleensä 40-millinen, patrunoitujen kranaattien ampumiseen käytetty laite. Kranaattiampumalaitteiden osalta on syytä tehdä ero kiväärikranaattiampumalaitteisiin, joita käytetään kiväärikranaattien ampumiseen aseen piipun suulta.


title: Kranaatinheitin (rynnäkkökivääri)

text: Kranaattiampumalaitteen kehitys aloitettiin yhdysvaltalaisten Vietnamissa saamien sotakokemusten pohjalta. Tarkoituksena oli korvata erillinen M79-kranaattikivääri. Kranaattiampumalaite tuli käyttöön Yhdysvaltain maavoimissa 1970-luvun alkupuolella nimellä M203.


title: Kranaatinheitin (rynnäkkökivääri)

text: Myös Venäjällä on kehitetty erilaisia vastaavan tyyppisiä kranaattiampumalaitteita, kuten GP-25 (ГП-25) ja GP-30 (ГП-30). Ensimmäiset kranaattiampumalaitteet saatiin Neuvostoliitossa palveluskäyttöön 1970-luvun lopussa. Taistelukäytössä ne olivat tiettävästi ensimmäistä kertaa Afganistanin sodassa.


title: Tama (Tokio)

text: Tama () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen oikealla rannalla ja rajautuu Tokion Fuchūn, Hachiōjin, Hinon, Inagin ja Machidan kaupunkeihin sekä Kanagawan prefektuurin Kawasakin kaupunkiin. Tamassa on 148 721 asukasta (vuonna 2017) ja sen pinta-ala on 21,01 neliökilometriä.


title: Tama (Tokio)

text: Nykyisen muotoinen Taman kaupunki perustettiin 1. marraskuuta 1971. Kaupunki sijaitsee Taman kukkuloiden pohjoisosassa. Kaupungin eteläosa sijaitsee valtavan 1970-luvun Tama New Town -rakennusprojektin alueella. Tunnettu Sanrio-yhtiön teemapuisto, Sanrio Puroland, sijaitsee Tamassa. Kaksi Studio Ghiblin animea, "Sydämen kuiskaus" ja "Pom Poko", sijoittuu kaupunkiin. Jälkimmäinen niistä on fiktiivinen kuvaus Tama New Town -projektin rakennustöistä.


title: Tama (Tokio)

text: Kaupunkia palvelevat Keiō-rautateiden Keiō-linja ja Sagamihara-linja, Odakyū-rautateiden Tama-linja sekä Taman monorail.


title: Wolverhampton Wanderers FC:n kausitilastot

text: Tässä artikkelissa seurataan Wolverhampton Wanderers FC:n kausitilastoja.


title: Antero Rokka

text: Alikersantti Antero ”Antti” Rokka on fiktiivinen hahmo Väinö Linnan romaanissa "Tuntematon sotilas". Antero Rokka on hyvin tunnettu hahmo, ja hän on saanut lähes arkkityyppisen roolin Suomen kulttuurissa. Rokan esikuva oli Väinö Linnan oman todistuksen mukaan Linnan asetoveri Viljam Pylkäs.


title: Antero Rokka

text: Antti Rokka on yli 30-vuotias maanviljelijä Karjalankannakselta, jossa hänellä on vaimo ja kolme lasta. Alikersantti Rokka saapuu konekiväärikomppaniaan täydennyksenä syksyllä 1941 sotamies Suden kanssa. Toisin kuin muut hänen yksikössään Rokka ja Susi ovat jo vanhempia miehiä. Rokka oli mukana jo talvisodassa Kannaksen taisteluissa. Rokka osoittautuu erityisen kyvykkääksi taistelijaksi ja muun muassa ottaa vangiksi neuvostoliittolaisen kapteenin ja tuhoaa kokonaisen vihollisjoukkueen. Muodollista kuria kunnioittamaton Rokka joutuu lukuisiin kahnauksiin päällystön kanssa, erityisesti jyrkän ja pedantin komppanianpäällikön luutnantti, myöhemmin kapteeni ja majuri, Lammion kanssa. Toisaalta Rokka tulee hyvin toimeen vänrikki, myöhemmin luutnantti, Vilho Koskelan sekä vänrikki, myöhemmin luutnantti ja kapteeni, Kariluodon kanssa. Hän haavoittuu sodan loppuvaiheella, ja toimii ainakin sotamies Hauhian kouluttajana.


title: Antero Rokka

text: Elokuvakriitikko Helena Yläsen mielestä kertoja on ajoittanut Rokan ilmestymisen romaaniin tarkan harkinnan perusteella. Kerronta on tullut suvantovaiheeseen ja saa Rokasta uuden moottorin. Sotilaana Rokka on ennen kaikkea pragmaattinen: hän nauttii sotimisesta, mutta ei tappamisesta, koska hän ei tunne vihaa vihollista kohtaan. Hänen mielestään sodassa on vain kaksi vaihtoehtoa, tappaa itse tai joutua tapetuksi. Vangiksi saamassaan kapteeni Baranovissa Rokka tunnistaa heti ihmisen ja tarjoaa tälle teetä. Rokan ainoa, mutta sitäkin suurempi motiivi hänen osallistumiselleen sotaan on hänen kotiseutunsa, talvisodan seurauksena Suomelta ryöstetyn Karjalankannaksen saaminen takaisin, kun taas Syvärillä hänellä ei ole mitään tekemistä. Rokka ei ole ajattelija, vaan hän jättää sodan moraalin pohtimisen muiden tehtäväksi.


title: Antero Rokka

text: Suomalaisille Rokka on myös itsekunnioituksen ja pokkuroimattomuuden symboli. Hän sinuttelee kaikkia sotilasarvoon katsomatta eikä suostu sotilaalliseen kurinpalautukseen. Kapteeni Lammio ja vääpeli Sinkkonen epäonnistuvat kaikissa yrityksissään Rokan saamiseksi järjestykseen, kun taas majuri Sarastie tunnustaa hänen ylivoimaisuutensa. Kapteeni Baranovin sieppaamisesta Rokka saa 14 vuorokauden loman ja käy kotona katsomassa nuorinta poikaansa; toki myös muut konekiväärikomppanian miehet käyvät lomilla. Baranov puolestaan passitetaan kuulustelujen jälkeen Satakuntaan Köyliön vankileirille, josta syksyllä 1944 vapauduttuaan hän ehtisi vielä mukaan neuvostojoukkojen hyökkäykseen Berliiniin. Kun sodan perääntymisvaiheessa kesällä 1944 kuullaan huhuja karkureiden ampumisesta, ne koskevat Rokkaan kaikkein eniten, koska hänen mielestään armeijaa ei johdeta uhkailemalla ja ampumalla omia.


title: Antero Rokka

text: Edvin Laineen ohjaamassa vuoden 1955 Tuntemattomassa sotilaassa Rokkaa esitti 35-vuotiasamatöörinäyttelijä Reino Tolvanen, jonka rooliin löysi Saara Ranin. Viipurissa syntyneen Tolvasen etu oli se, että hän oli hakijoista ainoa, joka osasi Karjalan murretta. Rokaksi oli ehdotettu myös muun muassa Lasse Pöystiä, Mikko Niskasta, Matti Varjoa, Uljas Kandolinia, Heimo Lepistöä, Leo Lastumäkeä, Pertti Pasasta sekä Tapio Hämäläistä, joka esitti Rokkaa Pyynikin kesäteatterissa.


title: Antero Rokka

text:
Rauni Mollbergin ohjaamassa vuoden 1985 Tuntemattomassa sotilaassa Rokkaa esitti 46-vuotias Paavo Liski.
Aku Louhimiehen ohjaamassa vuoden 2017 Tuntemattomassa sotilaassa Rokkaa esitti 49-vuotias Eero Aho. Hän oli elokuvan päähenkilö.


title: Antero Rokka

text: Kirjassaan "Muistissa Väinö Linna" vuodelta 2004 Linnan ystävä kirjailija Jaakko Syrjä kertoo Linnan sanoneen, että Rokan esikuva oli Linnan asetoveri, sittemmin Punkalaitumella pienviljelijänä toiminut Viljam Pylkäs. Syrjän mukaan Linna oli kertonut hänelle, että Tuntemattoman sotilaan henkilöhahmoista vain Koskela (esikuvana nilsiäläinen Einari Kokkonen) ja Rokka olivat sellaisenaan todellisen esikuvan mukaan kuvattuja. Muita hahmoja (kuten Kaarna) Linna on romaanin tarpeisiin muokannut edelleen käyttäen todellisten henkilöiden piirteitä vain aineksina.


title: Antero Rokka

text: "Tuntemattoman sotilaan" kuuluisan kohtauksen, jossa Rokka tappaa noin 50 vihollista, esikuva oli Viljami Pylkkään konepistoolilla surmaamat 83 vihollissotilasta Pertjärvellä. Kirjassa Väinö Linna sijoitti tämän kohtauksen Goran kylässä lähellä Syväriä tammikuussa 1942 käydyn taistelun yhteyteen, mutta todellisuudessa se tapahtui vasta kolme kuukautta myöhemmin huhtikuussa ja oli vaarallisempi ja sotasuorituksena merkittävämpi kuin millaiseksi se on kuvattu romaanissa. Lisäksi todellinen tilanne oli luonteeltaan erilainen: kyseessä ei ollut neuvostoliittolaisten yritys saartaa suomalaiset, vaan vihollinen tuli hyökkäysmuodostelmassa. Yllätetyksi ei myöskään tullut vihollinen, vaan suomalaisten oma kenttävartio. Viljam Pylkäs osui paikalle sattumalta ja ratkaisi tilanteen omalla mutkattomalla tavallaan, kylmäverisellä, nopealla ja tarkalla tulituksella. Hän ei olisi kestänyt paikalla yksin kovin pitkään, mutta sai pidätellyksi vihollista niin kauan, että taempaa ehdittiin apuun.


title: Antero Rokka

text: Väinö Linnan on myös sanottu lainanneen Antti Rokan nimen oikealta sotilaalta, inkeriläistä syntyperää olevalta Antti Rokalta, johon Linna olisi tutustunut sodan jälkeen, ja että kirjan Rokalla olisi myös oikean Rokan luonteenpiirteitä. Tästä Antti Rokasta on Risto Husa kirjoittanut kirjan "Nyt puhuu alikersantti Antti Rokka". Väinö Linnan elämäkerran kirjoittaja Yrjö Varpio pitää näitä väitteitä "puhtaana fantasiana" ja sanoo Linnan itsensäkin ehtineen todeta ne moneen kertaan vääriksi. Myös Jaakko Syrjän mukaan juuri Tuntemattoman sotilaan ilmestymistä seuranneet erilaiset spekuloinnit saivat Linnan paljastamaan Viljami Pylkkään Rokan todelliseksi esikuvaksi. Toinen löydetty "oikea" Antti Rokka oli myllykoskelainen paperitehtaan työläinen, joka oli palvellut Linnan kanssa samassa komppaniassa, mutta ihmetteli itsekin, voisiko hän olla Rokan esikuva; häneltä Linna itse myöhemmin kertoi ottaneensa hahmolleen nimen.


title: Antero Rokka

text: Antti Rokan nimeä käytti vielä myös kirjailija Aarne Haapakoski nimimerkkinään julkaistessaan vuonna 1955 novellikokoelman "Kaikki eivät purnanneet"; Yrjö Varpion mukaan kirja ”ei noussut keskinkertaisten sotakirjojen yläpuolelle”, vaikka myikin "Tuntemattoman sotilaan" vanavedessä hyvin.


title: Grand Prix Racing Online

text: Grand Prix Racing Online (usein myös GPRO) on ilmainen verkkoselaimella toimiva Formula 1 -aiheinen managerointipeli, jossa pelaaja hallitsee omaa talliaan ja vaikuttaa sen toimintaan. Peli aloitetaan perusautolla pyrkimyksenä edetä voittojen kautta ylempiin sarjoihin ja Elite-ryhmän mestaruuteen. Pelaaja palkkaa kuljettajia ja teknisiä johtajia, säätää autoaan aika-ajoihin ja kilpailuihin, hallinnoi henkilökuntaa ja tiloja, neuvottelee sponsoreiden kanssa ja paljon muuta.


title: Grand Prix Racing Online

text:
Tilin luomisen ja peliin hyväksynnän jälkeen pelaajan tehtävänä on managerin roolissa koota itselleen kilpailukykyinen talli, jonka muodostavat kuljettaja, auto, sponsorit ja muut resurssit. Kaikella on hintansa, joten tasapainon löytäminen on tärkeää. Ennen kisaa oma auto pitää säätää kahdeksan harjoituskierroksen aikana säätämällä osien arvoja asteikolla 0-999 kuljettajan antaman palautteen ja kierrosaikojen perusteella. Kisataktiikassa tulee arvioida muun muassa rengasseokset, polttoainemäärät sekä riskit.
Kisat käydään normaalisti tiistaisin ja perjantaisin klo 21:00 Suomen aikaa, kisatilanteen päivittyessä aina kierrosten jälkeen. Kisa esitetään graafisessa muodossa, mutta myös tekstiversio esimerkiksi kännyköitä varten on saatavilla.


title: Grand Prix Racing Online

text: Kausi kestää 17 kisaa, minkä jälkeen on yleensä parin viikon tauko. Managereilla on mahdollisuus perustaa maksimissaan kymmenen hengen tiimejä, jotka ovat tärkeässä roolissa kisataktiikasta ja muista asioista keskusteltaessa. Managerit voivat myös liittyä muihin tiimeihin.


title: Grand Prix Racing Online

text:
Uusi manageri aloittaa uransa sattumanvaraisesta Rookie-ryhmästä, josta kauden päättyessä kolme parasta manageria nousee seuraavaksi ylemmälle sarjaportaalle eli Amateuriin. Kauden päättyessä myös muutamalla seuraavalla on mahdollisuudet nousta, koska lopulliset nousijat varmistuvat vasta kausi resetin yhteydessä. Rookiesta voi nousta lopulta Pron ja Masterin kautta aina Elite-ryhmään asti.
Kausi resetissä, kaikista ryhmistä, lukuun ottamatta Rookieta, 15 huonointa putoaa kauden lopuksi yhden tason alemmas. Kausi resetissä myös kaikkien rookie-managerien tilit nollataan, jotta konkurssiin menneet saavat mahdollisuuden aloittaa puhtaalta pöydältä.


title: Grand Prix Racing Online

text: Jokaisessa ryhmässä on enintään 40 manageria ja pelin pisteytys noudattaa mallia: 10 - 8 - 6 - 5 - 4 - 3 - 2 - 1.


title: Puutamaanit

text: Puutamaanit ("Dendrohyrax") on tamaanien lahkoon kuuluva nisäkässuku, johon luetaan kaksi tai kolme lajia. Ne elävät enimmäkseen puissa. Niiden hajurauhasen peitekarvat ovat valkoiset tai keltaiset. Puutamaanit ovat yöeläimiä, jotka elävät yksin tai pareittain. Puutamaaneja on metsästetty niiden paksun ja pehmeän turkin takia.


title: André Bauer

text: R. André Bauer (s. 20. maaliskuuta 1969 Charleston) on yhdysvaltalainen republikaanisen puolueen poliitikko, joka on toiminut Etelä-Carolinan varakuvernöörinä vuodesta 2003.


title: André Bauer

text: Ennen valitsemistaan Etelä-Carolinan edustajainhuoneeseen vuonna 1996 Bauer oli toiminut liikemiehenä. Hän loukkaantui lento-onnettomuudessa 23. toukokuuta 2006 ja tuli saman vuoden lopussa valituksi uudelle kaudelle varakuvernööriksi täpärällä äänienemmistöllä.


title: André Bauer

text: Bauer on naimaton ja lapseton.


title: Jeanine Deckers

text: Jeanne Paule Marie ”Jeanine” Deckers (17. lokakuuta 1933 – 29. maaliskuuta 1985) oli belgialainen laulaja, joka tuli tunnetuksi 1960-luvulla nimillä Soeur Sourire (’sisar hymy’) ja Laulavana nunna. Hänen ympäri maailmaa menestynyt hittikappaleensa oli vuonna 1963 julkaistu ”Dominique”, joka saavutti suosiota myös Suomessa vuonna 1964. Deckers asui tuolloin dominikaanisessa Fichermontin luostarissa, mutta lähti sieltä vuonna 1967 keskittyäkseen musiikilliseen uraansa. Hän ei kuitenkaan saavuttanut musiikkialalla enää mainittavaa menestystä ja unohtui vähitellen.


title: Jeanine Deckers

text: Deckers perusti kumppaninsa Annie Pécherin kanssa koulun autistisille lapsille, mutta vuonna 1982 heitä syytettiin veropetoksesta. Se vei heidät taloudellisiin vaikeuksiin, ja kun Deckersin paluuyritys musiikkiurallekin epäonnistui, he tekivät itsemurhan vuonna 1985.


title: Jeanine Deckers

text: Vuoden 1966 elokuva "Laulava nunna" ("The Singing Nun") perustuu löyhästi Deckersin elämään. Elokuvan ohjasi Henry Koster ja sen pääosaa näytteli Debbie Reynolds. Elokuva sai ensi-iltansa Suomessa 12. toukokuuta 1967.


title: Pietarin tulvapato

text: Pietarin tulvapato (, ”Pietarin tulvasuojelun rakennuskokonaisuus”) on Venäjällä Pietarin kaupungin edustalla Itämeressä sijaitseva patoyhdistelmä, joka sulkee taakseen Nevanlahden, Suomenlahden äärimmäisen perukan.


title: Pietarin tulvapato

text:
Padolla on tarkoitus suojella Pietaria mereltä uhkaavilta satunnaisilta tulvilta. Samalla se muodostaa ajoväylän lahden poikki: patoa pitkin kulkee kuusikaistainen Pietarin kehätie. Vuonna 2011 valmistunut pato on 25,4 kilometriä pitkä ja kulkee Retusaaren kautta. Hankkeen rakennuskustannukset olivat yli 3 miljardia euroa. Pato alkaa Siestarjoen Koronnenästä ja päätyy etelässä Lomonosovin kaupungin lähelle. Laivaliikenne Pietariin kulkee kahden padossa olevan aukon kautta. Lisäksi padossa on kuusi veden virtausaukkoa muun muassa Nevanlahden rehevöitymisen estämiseksi; aukot voidaan sulkea tulvan aikana.
Ensimmäiset ajatukset Pietarin padosta esitettiin 1700-luvulla. Vuonna 1824 Pietaria kohtasi tulva, joka nosti meren pintaa neljä metriä. Padon rakentaminen aloitettiin 1979. Kaupunginhallinto keskeytti sen 1990-luvulla jo kerran asiaan liittyvien ympäristöepäilyjen vuoksi. 1990-luvun lopulla rakennushanke jaettiin erillisiksi projekteiksi. Patoa 1970-luvulta urakoinut venäläisyritys nosti asiasta oikeusjutun 1999 esittäen, ettei rakentamista voida pilkkoa useiksi projekteiksi, koska se on yksi kokonaisuus. Oikeusjutusta johtuen ei Venäjän federaatio tukenut padon rakentamista 1999. Pietarin kaupunki myönsi vuonna 2000 kehätien osuuden toiselle venäläisyritykselle, joka kehitti TACIS-rahalla yhdessä alankomaisten asiantuntijoiden kanssa tulvavaroitusjärjestelmän. Vuonna 2001 tieurakka otettiin pois yritykseltä.


title: World Party

text: World Party on brittiläinen pop-/rock-yhtye. Se on käytännössä Karl Wallingerin (s. 1957) sooloprojekti.


title: World Party

text: World Partyn debyyttialbumilta ("Private Revolution", 1987) nousivat listoille hitit "Private Revolution" ja "Ship of Fools". Laajempaa suosiota se sai kuitenkin vasta toisella albumillaan, "Goodbye Jumbolla" (1990), joka äänestettiin "Q Magazinen" "vuoden albumiksi" ja asetettiin ehdolle Grammy-palkinnon saajaksi.


title: World Party

text: Karl Wallinger kärsi aivoaneurysman helmikuussa 2001. Hän on sittemmin kuntoutunut ja jatkanut uraansa. World Partylle on myönnetty Ivor Novello -palkinto kappaleesta "She's The One".


title: Charles George Gordon

text: Charles George Gordon (28. tammikuuta 1833 – 26. tammikuuta 1885), joka tunnetaan myös lisänimellä "Gordon Kiinalainen" oli brittiläinen kenraalimajuri. Parhaiten hänet tunnetaan hänen käymistään taisteluista Kiinassa ja Pohjois-Afrikassa.


title: Charles George Gordon

text: Vuonna 1854 Charles Gordon osallistui Krimin sotaan, minkä jälkeen hän työskenteli Kiinan hallitusta palvellen vuodet 1863–1865. 1864 hän oli mukana kukistamassa Taiping-kapinaa, mikä yhdessä hänen Aasiassa suorittamien tutkimusmatkojensa kanssa aikaansai sen, että hän sai lempinimekseen "Gordon Kiinalainen".


title: Charles George Gordon

text: Vuonna 1874 Charles Gordon siirtyi Egyptiin. Hänet nimitettiin 1877 Brittiläisen imperiumin hallinnoiman Sudanin kuvernööriksi, ja tässä tehtävässä hän toimi vuoteen 1880 asti yrittäen ehkäistä orjakauppaa alueella. Vuoden 1880 jälkeen hän oleskeli jonkin aikaa Etelä-Afrikassa, kunnes sai jälleen 1884 kutsun palata Sudaniin auttamaan siellä mahdistiarmeijan kanssa taistelevia egyptiläisjoukkoja.


title: Charles George Gordon

text: Sudanissa Charles Gordon piiritettiin Khartumin kaupunkiin, missä hän kävi vastarintaa mahdistiarmeijan joukkoja vastaan kymmenen kuukautta. Näiden kymmenen kuukauden jälkeen hän sai surmansa kaupungissa käydyissä taisteluissa, juuri ennen apujoukkojen saapumista.


title: Clonie Gowen

text: Cycalona ”Clonie” Gowen (s. 6. marraskuuta 1971) on yhdysvaltalainen pokeriammattilainen.


title: Clonie Gowen

text: Gowen syntyi Floridassa, mutta varttui Oklahoman Kiowassa. Hän sai harvinaisen etunimensä (Cycalona) synnyttyään kovan myrskyn aikana. 15-vuotiaana Gowen voitti Miss Teen -kilpailun McAlesterissa, Oklahomassa ja muutti teini-ikäisenä Texasin Corsicanaan. Gowen oli yliopiston koripallojoukkueessa ja sijoittui osavaltion kisoissa pituushypyssä seitsemänneksi.


title: Clonie Gowen

text: Gowen poikaystävän isä tutustutti Gowenin pokeriin, ja hän alkoi pelata asuessaan Dallasissa, josta ajoi viikonloppuisin Louisianan Shreveportiin pelaamaan. Pokeripiireissä hän tuli tunnetuksi tultuaan kymmenenneksi lokakuussa 2002 Costa Ricassa pelatussa World Poker Tourin turnauksessa. Syyskuussa 2003 hän voitti ensimmäisen WPT:n naisten kutsukilpailun, Ladies' Nightin. Tällä turnauksella on WPT:n historian korkeimmat katsojaluvut Yhdysvalloissa. Full Tiltin Poker Pro Showdown -kilpailussa kesäkuussa 2006 Gowen oli kolmas ansaiten 120 000 dollaria. Lokakuussa 2008 hän voitti Tunican World Poker Open -turnaussarjan 5 000 dollarin no limit hold'em -turnauksen, jonka ykköspalkinto oli 193 224 dollaria.


title: Clonie Gowen

text: Gowen on toiminut useiden pokeriohjelmien kommentaattorina. Hän on myös "Bluff Magazine" -lehden kolumnisti. Gowen emännöi säännöllisesti turnauksia ja hyväntekeväisyyskilpailuja sekä opettaa pokerikouluissa. Vuonna 2007 hän oli mukana "Poker After Dark" -ohjelmassa.


title: Clonie Gowen

text: Elokuussa 2018 hänen pokeriuransa turnausansiot ylittivät 1,6 miljoonaa dollaria.


title: Clonie Gowen

text: Clonie Gowen on edustanut Full Tilt Poker -nettipokerihuonetta. Marraskuussa 2008 uutisoitiin Gowenin haastaneen Nevadassa pokerihuoneen omistajat ja sen taustayhtiön Tiltware, LLC:n oikeuteen sopimusrikkomuksista. Syyte hylättiin helmikuussa 2010, mutta Gowenin lakimiesten valitusten jälkeen hylkäys kumottiin vuonna 2011. "Pokerin mustan perjantain" (15.4.2011) jälkeen kuitenkin Full Tilt Pokerin ja taustayhtiöiden liiketoiminta käytännössä päättyi. Syyteen noston jälkeen Gowen ei ole ollut julkisuudessa.


title: VEU Feldkirch

text: VEU Feldkirch on itävaltalainen jääkiekkoseura. Seura tulee Feldkirchin kaupungista. Seura on perustettu vuonna 1927. Sillä on ollut useita eri nimiä, joista VEU:n lisäksi mainitsemisen arvoinen on EHC Feldkirch. Se oli seuran nimi perustamishetkellä. Seura meni 2000-luvun alussa jo konkurssiinkin, mutta palasi vain vaihtamalla nimeä. Silloin se otti nimekseen EHC Feldkirch 2000:n, kunnes muutti jälleen vuonna 2006 nimensä FBI VEU Feldkirchiksi, joka se on nykyäänkin.


title: VEU Feldkirch

text: Seura on varsin menestynyt niin omassa maassaan kuin Euroopassakin. Joukkue on muun muassa voittanut Itävallan mestaruuden maansa pääsarjassa Österreichische Eishockey-Ligassa vuosina 1998, 1997, 1996, 1995, 1994, 1990, 1984, 1983 ja 1982, sekä Italian, Itävallan ja Slovenian joukkueiden välisen Alpenligan vuosina 1996, 1997, 1998, 1999. Nationalligan se on voittanut vuosina 1967, 2002 ja 2007, ja ÖEHV Oberligan vuonna 1960.


title: VEU Feldkirch

text: Seuran parhaimpia saavutuksia lienevät kuitenkin Euroopan kovemmista kilpailuista saadut mitalit. VEU Feldkirch on voittanut European Hockey Leaguen vuonna 1998 ja sai samalla paikan Euroopan Super Cupin otteluun. Super Cupin tittelinkin se nappasi itselleen voitettuaan slovakialaisen HC Kosicen 4-0.


title: VEU Feldkirch

text: Seura pelaa kotiottelunsa Vorarlberghallessa, jonka kapasiteetti on 5000. Seuran yleisöennätys on HPK:a vastaan pelatusta EHL:n ottelusta, jota seurasi yhteensä 7800 katsojaa.


title: VEU Feldkirch

text: Nykyisin seura pelaa Itävallan kakkossarjassa, Inter-National-Leaguessa.


title: Lačni Franz

text: Lačni Franz oli slovenialainen, kesäkuussa 1979 Mariborissa perustettu rock-yhtye. Sen nimi merkitsee suomennettuna "nälkäistä Franzia".


title: Lačni Franz

text: Lačni Franzin keulahahmot olivat laulaja-lauluntekijä Zoran Predin sekä kitaristi Oto Rimele. Yhtye sai kotimaassaan uransa aikana huomattavaa suosiota mm. albumeillaan "Ikebana" (1981), "Adijo pamet" (1982), "Ne mi dihat za ovratnik" (1983) ja "Na svoji strani" (1986). Viimeinen studioalbumi ilmestyi vuonna 1994.


title: Lačni Franz

text: Lačni Franz lakkasi virallisesti olemasta vuonna 1997 useiden kokoelmalevyjen julkaisemisen jälkeen. Yhtyeen jäsenet pitivät vielä vuodenvaihteessa 2005–2006 yhdessä konsertteja Sloveniassa, Belgradissa ja Zagrebissa.


title: Yul Brynner

text: Yuliy Borisovich "Yul" Brynner () (11. heinäkuuta 1920 Vladivostok, Venäjä – 10. lokakuuta 1985 New York, Yhdysvallat) oli venäläissyntyinen yhdysvaltalainen teatteri- ja elokuvanäyttelijä.


title: Yul Brynner

text: Brynner muistetaan erityisesti elokuvamusikaalista "Kuningas ja minä" (1956), jossa hän näytteli Siamin kuningasta. Rooli toi hänelle parhaan miespääosan Oscarin. Hänen muita kuuluisia elokuviaan ovat muun muassa "Kymmenen käskyä" (1956), "Anastasia" (1956) ja "7 rohkeata miestä" (1960). Hän on saanut elokuvaurastaan tähden Hollywood Walk of Famelle.


title: Yul Brynner

text: Brynner oli isänsä puolelta myös sveitsiläistä ja mongolialaista, sekä äitinsä puolelta mustalaista sukua. Hän kuoli keuhkosyöpään vuonna 1985. Brynner oli neljä kertaa naimisissa ja hänellä on viisi lasta.


title: L’amour à la française

text: L’amour à la française on ranskalaisen yhtyeen Les Fatals Picardsin kappale, joka edusti Ranskaa Eurovision laulukilpailussa 2007. Kappale sijoittui finaalissa 22. sijalle 19 pisteellä. Laulu kertoo rakkaudesta, ja sen sanoitus on ranskan- ja englanninkielinen. Laulussa yhdistyvät ranskalainen romantiikka ja punk.


title: Clawfinger

text: Clawfinger on ruotsalainen rapcorea (rap metal) soittava yhtye. Yhtye oli ensimmäisiä lajityypin edustajia. Yhtye tunnetaan aggressiivisesta mutta melodisesta musiikistaan, sekä poliittisista ja antirasistisista sanoituksistaan. Yhtye laulaa englanniksi.


title: Clawfinger

text: Yhtyeen perustivat vuonna 1988 Zak Tell ja Jocke Skog työskennellessään yhdessä Rosenlundin sairaalassa Tukholman lähellä. Vuonna 1990 Bård Thorstensen ja Erlend Ottem liittyivät yhtyeeseen.


title: Clawfinger

text: Clawfingerin ensimmäinen single "Nigger" (1993), on nimestään huolimatta antirasistinen kappale, ja sai suuren suosion Ruotsissa. Yhtye sai vuonna 1994 kaksi Grammy-palkintoa Ruotsin Grammy-gaalassa (Paras Hard Rock yhtye, paras video)


title: Clawfinger

text: Clawfingerin esikoisalbumia "Deaf Dumb Blindia" (1993) myytiin maailmanlaajuisesti noin 600 000 kappaletta.


title: Clawfinger

text: Clawfinger on julkaissut tähän mennessä 7 studioalbumia ja myynyt miljoonia levyjä.


title: Penn & Teller (televisiosarja)

text:
Penn & Teller: Bullshit! on amerikkalainen, Emmy-ehdokkaana ollut sarja, jonka juontajina toimivat yhdysvaltalainen komedia- ja taikurikaksikko Penn & Teller. Sarjassa Penn & Teller arvostelevat humoristisin keinoin ja usein ronskia kieltä käyttäen mm. näennäistieteitä, yliluonnollisia uskomuksia, huuhaata, huijauksia ja suosittuja muotivillityksiä. Sarjan tavoitteena on innostaa katsojia kriittiseen ajatteluun, vaikka aihe olisi itselleen epämieluisa.
Sarjassa Penn puhuu lähes koko ajan, mutta Teller ei puhu missään vaiheessa. Joskus Tellerin on kuultu sanovan jotakin, mutta hänen kasvonsa ovat silloin kuvan ulkopuolella.


title: NHL-kausi 1986–1987

text: NHL-kausi 1986–1987 oli National Hockey Leaguen historian 70. kausi. Sen aikana 21 joukkuetta pelasi 80 ottelun runkosarjan. Loppuottelusarjassa Edmonton Oilers voitti Philadelphia Flyersin ja vei Stanley Cupin.


title: NHL-kausi 1986–1987

text: Edmonton Oilers palkittiin toisena vuonna peräkkäin Presidents' Trophy -palkinnolla runkosarjan parhaana joukkueena. Wayne Gretzky voitti Hart Trophyn kahdeksannen kerran ja Art Ross Trophyn seitsemännen kerran.


title: NHL-kausi 1986–1987

text: "Selite: V = Voitot, H = Häviöt, T = Tasapelit, O = Ottelut, Pist. = Pisteet, TM = Tehdyt maalit, PM = Päästetyt maalit, RM = Rangaistusminuutit"


title: NHL-kausi 1986–1987

text: "Selite: O = Ottelut, M = Maalit, S = Syötöt, Pist. = Pisteet, RM = Rangaistusminuutit


title: NHL-kausi 1986–1987

text:
Edmonton Oilers voitti kolmannen Stanley Cup -mestaruutensa voittamalla finaaleissa Philadelphia Flyersin voitoin 4–3.
Suomessa Kolmostelevisio näytti Stanley Cupin loppuotteluita ensimmäistä kertaa kokonaisuudessaan sitten 80-luvun alun HTV:n vuosien.


title: Planeetan pintalämpötila

text:
Planeetan pintalämpötila riippuu keskustähden säteilyn voimasta, planeetan etäisyydestä ja planeetan kyvystä heijastaa ja imeä saamaansa säteilyä. Samalla etäisyydellä samantehoisesta tähdestä oleva tumma planeetta on vaaleaa lämpimämpi. Esimerkiksi monet pilvet ja jää heijastavat huomattavan paljon valoa pois, ja esimerkiksi tumma maa ja merivesi imevät Auringon säteilyä.
Planeettojen pintalämpötila vaihtelee huomattavasti paikasta toiseen, vuorokauden ajasta toiseen ja vuodenajasta toiseen. Kasvihuoneilmiö nostaa planeetan pintalämpötilaa. Ilmakehässä olevat pölyhiukkaset ja aerolsolit laskevat planeetan pintalämpötilaa. Tapahtuu myös pitemmän aikavälin muutoksia, jotka johtuvat planeetan radan ja akselikallistuman muutoksista. Ne aiheuttavat esimerkiksi Maassa ja Marsissa jääkausia.


title: Planeetan pintalämpötila

text:
Jos teoreettinen musta, ilmaton Maa ei pyörisi lainkaan, Auringon alla olisi +120 °C ja yöpuolella
-273 °C. Jos Maa pyörisi hyvin nopeasti, päiväntasaajalla olisi vuorokauden ympäri +22 °C yöllä ja päivällä.


title: Planeetan pintalämpötila

text: Kaasukehä ja meret tasaavat Maan lämpötilaa.


title: NHL-kausi 1987–1988

text: NHL-kausi 1987-1988 oli historian 71. kausi. Runkosarjassa pelattiin 80 ottelua neljässä divisioonassa. Kausi huipentui playoffsien kautta Stanley Cup -mestaruuteen.


title: NHL-kausi 1987–1988

text:
New Jersey Devils vs. Boston Bruins
"Boston voitti sarjan 4-3."


title: NHL-kausi 1987–1988

text:
Detroit Red Wings vs. Edmonton Oilers
"Edmonton voitti sarjan 4-1."


title: NHL-kausi 1987–1988

text: Boston Bruins vs. Edmonton Oilers


title: NHL-kausi 1987–1988

text: "Edmonton voitti sarjan 4-0."


title: Planeettojen kaasukehät

text: Planeettojen kaasukehät ovat planeettojen ympärillä olevia kaasuvaippoja. Niiden koostumus riippuu saatavien aineiden lisäksi siitä, mitä aineita planeetta pystyy kaasukehässään pidättelemään. Hyvin suurilla planeetoilla raskas kaasukehä nesteytyy suurissa paineissa. Näin on muun muassa Jupiterilla.


title: Planeettojen kaasukehät

text: Kaasukehää tuottavat tulivuoren purkaukset, pinnalta tapahtuva haihtuminen tai sublimaatio ja kosmisen hiukkassäteilyn sekä Auringon säteilyn ja mikrometeorien kaasuosasia pinnasta irrottava vaikutus. Kaasua tuottaa myös kivien rapautuminen ja komeettatörmäykset.


title: Planeettojen kaasukehät

text: Kaasukehä karkaa avaruuteen muun muassa molekyylien lämpöliikkeen takia mihin monesti liittyy kosmisen säteilyn tai Auringon säteilyn molekyylejä hajottava vaikutus. Hajonneen molekyylin atomit ovat kevyempiä kuin alkuperäinen molekyyli ja karkaavat siksi helpommin avaruuteen. Esimerkiksi vesihöyry haihtuu avaruuteen, jos se nousee kyllin korkealla. Noin 20 kilometrin korkeudessa, otsonikerroksen yläpuolella Auringon ultraviolettisäteily alkaa hajottaa vesimolekyylejä vedyksi ja hapeksi. Yli 150 kilometrin korkeudessa vesihöyryn molekyylit ovat täysin ja varmasti hajonneet. Jos planeetta on kevyt, se ei kykene pidättelemään kuin raskaita kaasuja, tai ei kaasuja ollenkaan. Esimerkiksi Maan Kuulla ei ole kaasukehää, koska sen painovoima ja pakonopeus ovat pieniä. Lähempänä Aurinkoa on kuumempaa ja kaasujen lämpöliike on nopeampaa joten kaasut karkaavat helpommin. Marsista happi ja typpi karkaavat melko nopeasti pois, koska planeetan painovoima ja pakonopeus ovat pienet. Maasta karkaavat vety ja helium. Lisäksi aurinkotuuli puhaltaa kaasukehää ja edistää sen karkaamista avaruuteen. Maalla sen magneettikenttä suojaa aurinkotuulelta mutta esimerkiksi Marsilla tätä ei ole.


title: Planeettojen kaasukehät

text: Kaasukehää tai sen osia voi tiivistyä tilapäisesti tai pysyvästi planeetan pinnalle lämpötilan laskiessa. Jotkin kivet voivat reagoida joidenkin kaasukehän kaasujen kanssa ja niin sitoa kaasua itseensä.


title: Planeettojen kaasukehät

text: Käytännössä kaasukehättömän Merkuriuksen pakonopeus on 4400 m/s ja lämpötila 130–770 K. Sieltä niin kuin Kuustakin karkaa myös hiilidioksidi.


title: Planeettojen kaasukehät

text: Hyvin kuuma, mutta suunnilleen Maan kokoinen Venus ei kykene pidättelemään vesihöyryä kaasukehässään, mutta viileämpi, suunnilleen samankokoinen Maa pystyy.. Maassa ja Venuksessakin pysyvät happi ja typpi, mutteivät vety ja helium. Titan ei kykene pidättelemään kaasukehässä vesihöyryä, joka tosin jäätyy sen oloissa. Maan kaasukehälle on ominaista lämpötilan kasvu stratosfäärissä 7/18-50 km:n korkeudessa. Venuksella ja Marsilla ei ole Maan tyyppistä tropopaussia ja stratosfääriä, mesosfääri alkaa suoraan 45-55 km:n korkeudessa ja lämpötila putoaa jatkuvasti. Maassahan stratosfääriä lämmittää otsoni.


title: Planeettojen kaasukehät

text:
Kaasukehän kaasupylväs on neliömetrin alainen kaasupylväs, joka ulottuu koko kaasukehän korkeudelle.
Kun tämän massa kerrotaan koko planeetan alalla, saadaan kaasukehän massa. Todellisissa kaasukehissä kaasun tiheys vaihtelee eri puolilla planeettaa.


title: Planeettojen kaasukehät

text: Vertailutieto: tulivuoren purkauskaasujen koostumus


title: Planeettojen kaasukehät

text: Jotta kaasu pysyisi planeetan kaasukehässä, sen lämpöliikkeen eli äänen nopeuden kaasussa on oltava huomattavasti pienempi kuin planeetan pakonopeuden.


title: Planeettojen kaasukehät

text: Planeetan pakonopeus riippuu planeetan läpimitasta:


Planeettojen kaasukehät


title: Planeettojen kaasukehät

text: missä


title: Planeettojen kaasukehät

text:
Jos kaasu liikkuu ilmakehässä pakonopeutta suuremmilla nopeuksilla, se karkaa avaruuteen.
Kuulla on hyvin pieni pakonopeus Maahan verrattuna, koska se on maata kevyempi ja eikä niin tiheä kuin Maa.
Siksi se ei kykene pidättelemään kaasukehää.


title: Planeettojen kaasukehät

text:
Lämpimämmiltä planeetoilta karkaa enemmän kaasua pois ilmakehästä avaruuteen kuin kylmemmiltä, koska suuremmassa lämpötilassa kaasuosasten lämpöliike on voimakkaampaa.
Auringon lämmittäessä kaasukehän kaasua sen osaset saavuttavat tietyn nopeusjakauman.
Jotkin kaasuhiukkaset saattavat liikkua auringon säteilyn kiihdyttämänä jopa viisi kertaa kaasumolekyylien keskimääräistä nopeutta nopeammin.
Kevyet kaasut kuten vety liikkuvat raskaampia kaasuja, esimerkiksi happea ja hiilidioksidia vikkelämmin.


title: Planeettojen kaasukehät

text:
Ideaalisen kaasumolekyylin keskinopeus voidaan laskea seuraavasti:
formula_6,


title: Planeettojen kaasukehät

text:
Esimerkiksi vetymolekyylille formula_11 molekyylimassa on 2, hapelle 32, hiilidioksidille 44 ja vesihöyrylle 18 atomimassayksikköä. Niinpä happimolekyylin massa
on noin 5,3E-26 kg.


title: Planeettojen kaasukehät

text:
Ideaalikaasun yksittäisten osasten keskinopeus noudattaa Maxwellin nopeusjakaumaa, jossa keskinopeuden yläpuolella
liikkuu huomattava osa kaasumolekyyleistä. Näin ollen suuri osa kaasua karkaa avaruuteen, jos kaasuosaset liikkuvat planeetan pakonopeudella tai vaikkapa murto-osalla tästä.
Jos nopeusjakauman keskiarvo formula_7 on sama kuin planeetan pakonopeus, kaasukehä karkaa hyvin nopeasti.


title: Planeettojen kaasukehät

text:
Koska kaasumolekyylien nopeusjakauma on liukuva, ei osata sanoa tarkkaa rajaa sille, missä ajassa ja miten suurelta planeetalta tietyistä kaasuista, esimerkiksi hapesta ja typestä koostuva kaasukehä karkaa. Käytännössä voidaan sanoa, että puolet kaasukehästä pysyy planeetan pinnalla 1000 miljoonaa vuotta jos formula_13 eli kaasuhiukkasten keskinopeus on alle viidesosa pakonopeudesta.
Mutta jos kaasumolekyylit liikkuvat neljäsosan nopeudella, kaasu pysyy ilmakehässä vain muutamia tuhansia vuosia, ja kolmasosan nopeudella pakonopeudesta vain muutaman viikon.


title: Planeettojen kaasukehät

text: Nyrkkisääntönä pidetään monesti, että planeetta pystyy pitämään pitkiä aikoja (miljardeja vuosia) kaasua, jos


title: Planeettojen kaasukehät

text: Jolloin kaasu pysyy kaasukehässä, jos sen molekyylipaino


title: Planeettojen kaasukehät

text:
Erään toisen teorian mukaan kaasu pysyy varmasti kaasukehässä Aurinkokunnan eliniän, jos sen keskimääräisen liikenopeuden kymmenesosa on suurempi kuin pakonopeus, formula_26. Kaasu pysyy jonkin aikaa,
jos formula_27., ja jos formula_28, kaasu karkaa nopeasti.


title: Planeettojen kaasukehät

text: Maalle näyttää olevan ominaista, että se heliumin liikenopeus on suurempi kuin Maan pakonopeuden kuudesosa eli formula_29 . Happi liikkuu Maan ilmakehässä suunnilleen nopeudella 0,46 km/s 0-asteessa ja vety nopeudella 1,84 km/s. Maan pakonopeus on 11,2 km/s.


title: Planeettojen kaasukehät

text:
Jos siis planeetta on huomattavasti kevyempi kuin Maa, sen pinnalta karkaa suuri osa kaasusta pois kuten Marsissa on käynyt.
Marsin massa on noin 0,15 Maan massasta. Pakonopeus on siellä noin 5 km/s. Keskilämpötila on 210 kelviniä. Näissä oloissa Marsilla on vain ohut ilmakehä, jonka paine on alle prosentin maan ilmanpaineesta eli 0,7–0,9 kPa.


title: Planeettojen kaasukehät

text:
Kaasun painetta planeetan pinnalla ei kyetä laskemaan, jos ei tunneta kaasuosasten määrää. Silti voidaan laskea skaalakorkeus "H", jonka pohjalta voidaan päätellä, että esimerkiksi planeetan, jonka painovoima pinnalla on 0,5 g ja joka omaa samankaltaisen ilmamäärän kuin Maa, ilmanpaine pinnalla on 0,5 ilmakehää, eli juuri ja juuri hengityskelpoinen. Joissain yhteksissä on käytetty Maan ja Marsin ilmanpaineista johdettua arviota, jonka mukaan ilmanpaine olisi suunnilleen planeetan massa potenssiin kaksi.
. Toisaalta jos samantyyppisen ilmakehän omaavia Marsia ja Venusta verraten tullaan siihen tulokseen, että potenssi onkin suunnilleen 4.


title: Maryam Yusuf Jamal

text: Maryam Yusuf Jamal (, alk. Zenebech Tola, s. 16. syyskuuta 1984) on etiopialaissyntyinen keskimatkojen juoksija, joka edustaa nykyisin Bahrainia.


title: Maryam Yusuf Jamal

text: Jamal muutti Lausanneen vuonna 2002 ja sai poliittisen turvapaikan. Hän on edustanut Bahrainia vuoden 2005 alusta lähtien. Samana vuonna hän juoksi maastojuoksun MM-kisoissa lyhyellä matkalla kolmanneksikymmenenneksikolmanneksi. Helsingin MM-kisoissa hän sijoittui 1 500 metrin juoksussa viidenneksi ajalla 4.02,49. Kauden lopussa hän voitti samalla matkalla ajalla 3.59,35.


title: Maryam Yusuf Jamal

text: Seuraavana vuonna Jamal teki Valenciassa 1 500 metrin sisäratojen Aasian ennätyksen 4.01,82. Hän voitti pronssia Moskovan sisäratojen MM-kisoissa 1 500 metrillä ajalla 4.05,53. Fukuokan maastojuoksun MM-kisoissa hän oli lyhyellä matkalla kolmaskymmenesseitsemäs. Syyskuussa hän voitti 1 500 metrillä ja yleisurheilun maailmancupin. Aasian kisoissa Dohassa hän voitti 800 metriä ajalla 2.01,79 ja 1 500 metriä ajalla 4.08,63.


title: Maryam Yusuf Jamal

text: Jamal voitti maastojuoksun Aasian-mestaruuden Ammanissa 2007. Hän voitti 1 500 metrin maailmanmestaruuden Osakassa 2007 ajalla 3.58,75; hän kukisti Jelena Sobolevan 0,24 sekunnilla. Myöhemmin samana syksynä Jamal voitti juostuaan 4.01,23. Hän paransi mailin Aasian-ennätystä kesäkuussa Genèvessä aikaan 4.22,34 ja syyskuussa Brysselissä lukemiin 4.17,75.


title: Maryam Yusuf Jamal

text: Jamal sai Valencian MM-hallikilpailuissa 2008 hopeaa 1 500 metrillä sisäratojen Aasian ennätysajalla 3.59,79. Pekingin olympialaisissa 2008 hän juoksi viidenneksi ajalla 4.02,71. Tuonakin syksynä Jamal voitti ajalla 4.06,59. Hän voitti 2009 maastojuoksussa Aasian-mestaruuden Manamassa ja sijoittui MM-kilpailuissa yhdeksänneksi. Berliinin MM-kilpailuissa 2009 hän voitti 1 500 metrillä kultaa ajalla 4.03,74, sen jälkeen kun ensimmäisenä maaliin tullut Natalia Rodriguez hylättiin. Jamal oli neljäs.


title: Maryam Yusuf Jamal

text: Jamal juoksi mailin sisäratojen Aasian ennätyksen 4.24,71 Birminghamissa helmikuussa 2010. Kantonin Aasian kisoissa hän voitti 1 500 metriä ajalla 4.08,22 ja sijoittui 800 metrillä kuudenneksi. Seuraavana vuonna hän sijoittui Punta Umbrian maastojuoksun MM-kilpailuissa 23:nneksi ja Daegun MM-kilpailuiden 1 500 metrillä yhdenneksitoista.


title: Maryam Yusuf Jamal

text: Lontoon olympialaisissa 2012 Jamal voitti pronssia 1 500 metrillä ajalla 4.10,74. Kyseessä oli Bahrainin ensimmäinen olympiamitali. Aikaisemmin Pekingin kisoissa Rashid Ramzi oli voittanut kultaa miesten 1 500 metrillä, mutta hän menetti mitalinsa dopingin vuoksi. Jamal voitti sisäratojen Aasian-mestaruuden 1 500 ja 3 000 metrillä 2014. Sopotin MM-hallikilpailuissa 2014 hän sai pronssia 3 000 metrillä.


title: Maryam Yusuf Jamal

text: Jamal aiheutti Bahrainissa kohua juoksemalla elokuussa 2005 Oslossa lyhytlahkeisissa shortseissa sekä paidassa, joka paljasti hänen napansa.


title: Harry Järv

text:
Harry Johannes Järv (27. maaliskuuta 1921 Mustasaari – 21. joulukuuta 2009 Tukholma, Ruotsi) oli suomalainen kirjailija, kääntäjä ja sotaveteraani. Hän oli Ruotsin kansalliskirjaston Kuninkaallisen kirjaston kirjastoneuvos ja sen virkaatekevä johtaja. Harry Järv oli syndikalisti ja anarkisti. Sotilasarvoltaan hän oli luutnantti.
Harry Järv kasvoi maanviljelijäperheessä Karperön kylässä Mustasaaressa. Kirjoitettuaan ylioppilaaksi Vasa Svenska Lyceumista hän lähti 18-vuotiaana merille vuonna 1939. Talvisodan puhjetessa Järv ilmottautui palvelukseen vapaaehtoisena. Jatkosodassa hän kuului ruotsinkieliseen Jalkaväkirykmentti 61:een ja osallistui partiotehtäviin vihollisen linjojen takana. 4. syyskuuta 1943 Järv haavoittui vaikeasti astuttuaan tiedustelutehtävän aikana polkumiinaan. Hän oli sen jälkeen hoidossa muun muassa Tukholmassa St. Göranin sairaalassa, eikä enää haavoittumisen jälkeen ollut täysin palveluskelpoinen. Kun aselepo solmittiin, Järv oli ehtinyt saada kolme vapaudenristiä ja kaksi vapaudenmitalia. Lisäksi hänelle puollettiin Mannerheim-ristiä, mutta itse Mannerheim hylkäsi anomuksen. Syytä tähän ei tiedetä.


title: Harry Järv

text: Sotavuosina Järv teki useita iskuja neuvostoliittolaisten tukikohtiin. Niiden aikana hän valokuvasi tapahtumia ja kuvista on syntynyt muun muassa kirja "Permanent patrullverksamhet" (suom. "Etulinjan edessä"). Åke Lindman ohjasi sen pohjalta samannimisen elokuvan "Etulinjan edessä" vuonna 2004.


title: Harry Järv

text: Sodassa Järv sanoi toimineensa anarkistisen ideologian mukaisena johtajana. Hän ei noudattanut armeijan käytäntöjä, vaan oli ainoastaan muodollinen johtaja, joka ei milloinkaan komentanut ketään. Järv piti miehiään tasavertaisena ja päätökset toteutettiin demokraattisesti. Hän sai toimintatavoistaan moitteita ylemmiltä upseereilta ja Järviä luonnehdittiin arvioinneissa "epäsotilaalliseksi".


title: Harry Järv

text: Vuonna 1945 Järv auttoi asekätkentään osallistunutta eversti Alpo Marttista pakenemaan Ruotsiin, vaikka hän myöhemmin on kertonut, ettei pitänyt Marttisesta ihmisenä. Marttinen oli sota-aikana toiminut Järvin esimiehenä. Myös Järv itse oli Valpon etsimien pakolaisten joukossa.


title: Harry Järv

text: Harry Järv sai sodan jälkeen stipendin Uppsalan yliopistoon ja asui Ruotsissa loppuelämänsä. Filosofian lisensiaatiksi Järv valmistui 1954 ja vuonna 1973 hänelle myönnettiin filosofian kunniatohtorin arvo. Järv, joka tunnetaan Franz Kafkan teosten asiantuntijana, julkaisi kirjailijauransa aikana useita esseekokoelmia, jotka ovat käsitelleet muun muassa antiikkia ja politiikkaa. Hän toimi myös suomenruotsalaisen Horisont- sekä ruotsalaisten Radix- ja Fenix-kulttuurilehtien päätoimittajana.


title: Harry Järv

text: Järv tunnetaan työstään kirjastojen vaalijana ja niiden merkityksen korostajana. Hänen kirjalliseksi testamentikseen luonnehditussa teoksessa "Mänsklighetens minne" Järv on kuvannut kirjastoja "ihmiskunnan ainoaksi luotettavaksi ja pysyväksi muistoksi".


title: Harry Järv

text: Järv on kertonut kiinnostuneensa anarkismista jo teini-ikäisenä luettuaan venäläisen anarkistin Pjotr Kropotkinin teoksia, kuten vuonna 1892 julkaistun "Taistelu leivästä". Merillä ollessaan hän sai vaikutteita Suomen Merimies-Unionin syndikalistisen johtajan Niilo Wällärin ajatuksista. Vuonna 1952 Järv liittyi ruotsalaiseen anarkosyndikalistiseen SAC-ammattijärjestöön, toimien muun muassa avustajana järjestön "Arbetaren"-lehdessä.


title: Riian tuomiokirkko

text: Riian tuomiokirkko () on kirkko Latvian pääkaupunki Riiassa. Se on Latvian evankelis-luterilaisen kirkon arkkipiispan istuin. Kirkon rakennutti piispa Albert von Buxhövden, ja sen peruskivi muurattiin vuonna 1211. Arkkitehtuuriltaan Riian tuomiokirkko yhdistelee muun muassa varhaisgotiikkaa ja barokkia. Se on sekä Latvian että Baltian maiden suurin kirkkorakennus.


title: Riian tuomiokirkko

text: Vuosina 1959–1962 tuomiokirkko toimi konserttisalina.


title: Kolmioaalto

text: Kolmioaalloksi () kutsutaan kolmion muotoista aaltoa.


title: Pyhän Jaakobin katedraali (Riika)

text: Pyhän Jaakobin katedraali on Latvian pääkaupungin Riian katolinen katedraali. Se edustaa arkkitehtoniselta tyylisuunnaltaan varhaisgotiikkaa. Kirkkorakennuksen rakennustyöt käynnistettiin vuoden 1226 tienoilla. Pyhän ristin kappeli rakennettiin osaksi kirkkoa myöhemmin. Kirkontornin terävä huippuosa pystytettiin vuonna 1756. Vuonna 1901 katedraalissa sijainnut Riian vanhin barokkialttari, vuodelta 1680, korvattiin uudella alttarilla.


title: Laurila (taajama)

text: Laurila on Keminmaassa sijaitseva kylä ja kunnan keskustaajama. Laurilan läheisiä kyliä ovat Kemijoen toisella puolella sijaitsevat Lautiosaari, vanhan Rovaniementien varrella sijaitseva Liedakkala ja hiukan kauempana sijaitseva Jokisuu.


title: Laurila (taajama)

text: Laurilan keskustasta löytyviä palveluita ovat esimerkiksi Sale, Grilli-Kioski, pizzeria ja terveyskeskus. Terveyskeskuksen palveluntuottajana toimii Mehiläinen Terveys. Laurilassa sijaitsevat myös perusopetuksen 1. ja 2. luokat kattava pikkukoulu, perusopetuksen luokat 3-6 ja 7-9 kattava Keminmaan keskuskoulu ja Keminmaan lukio. Laurilan keskustassa on myös urheilukenttä ja jääkiekkokaukalo. Keminmaan pääkirjasto sekä Kallinrannan palvelutalo sijaitsevat kunnantalon ohella Laurilassa.


title: Laurila (taajama)

text: Pienehkön Kallinjärven eteläpään lähettyvillä sijaitsi aikaisemmin Laurilan juna-asema, mutta se on sittemmin purettu. Ratahallintokeskus määrittelee Laurilan liikennepaikan lyhenteellä "Lla". Liikennepaikalla on edelleen merkitystä rautatien risteyskohtana, sillä siitä haarautuu Tornioon ja Tervolan kautta Rovaniemelle johtavat rataosuudet. Torniosta Kolariin johtava osuus on sähköistämätön.


title: Kokardi

text: Kokardi on päähineeseen keskelle eteen kiinnitettävä lakkimerkki. Kokardiksi kutsutaan suomeksi myös samankaltaista, sotilasilma-aluksissa käytettävää pyöreää kansallisuustunnusta; vastaava ranskankielinen termi on "cocarde" ja englanninkielinen termi puolestaan "roundel".


title: Kokardi

text: Kokardeja käytetään osana univormua etenkin sotilaspuvuissa ja akateemisessa maailmassa: ylioppilaslakki ja tohtorinhattu samoin kuin erilaisten korkeakoulujen erityiset opiskelijalakit kuten teekkarilakki ja kylterilakki koristetaan alaan liittyvällä kokardilla.


title: Kokardi

text: Kokardin lisääminen tai vaihto on edullinen tapa luoda univormu: niinpä suomalainen vuoden 1939 univormu, niin sanottu "Malli Cajander", koostui vain taistelijan omista vaatteista, kokardista ja vyöstä. Samalla tavalla pienemmät opiskelijajärjestöt luovat omat lakkinsa vaihtamalla ylioppilaslakin kokardin.


title: Kokardi

text: Kokardi tekee univormusta sotilasvirkapuvun, samoin arvomerkit. Tämän vuoksi esimerkiksi vapaaehtoisessa maanpuolustustyössä silloin, kun kyseessä ei ole puolustusvoimien vapaaehtoinen kertausharjoitus, ei käytetä arvomerkkejä. Sotilasvirkapukua voi kuitenkin pitää olematta viranomainen esimerkiksi juhlatilaisuuksissa rajatusti.


title: Kokardi

text: Varsinaisia kokardeja on Suomen puolustusvoimissa käytössä kahdenlaisia: sinivalkoinen kokardi varusmiehille (miehistö ja aliupseerit) ja reserviläismiehistölle sekä punapohjainen leijonakorkardi puolustusvoimien vakinaisessa palveluksessa ja reservissä olevalle päällystölle. Upseerin koppalakissa ja vanhemmassa karvalakissa on puolustushaarakohtainen lakkimerkki, jonka keskellä on edellä mainittu leijonakokardi. Sotilas- ja virkapukuohjesääntö 2000 määrittelee kokardien, vöiden ja arvomerkkien käytön.


title: Kokardi

text: Reserviläismiehistö käyttää sinivalkoista kokardia, kun taas reservin aliupseerit ja upseerit käyttävät leijonakokardia. Kertausharjoituksissa kuitenkin usein myös ryhmänjohtajina toimiville alikersanteille jaetaan sinivalkoisen kokardin kuvan sisältävä maastolakki, kun taas mahdollisesti joukkueen varajohtajina tai joukkueen johtajina toimiville aliupseereille kersantista alkaen jaetaan leijonakokardin kuvan sisältävä maastolakki. Lisäksi maakuntajoukoissa voi olla komppaniakohtaisia määräyksiä kokardin käytöstä.


title: Kokardi

text: Laajamittaisen baretteihin siirtymisen myötä kokardit ovat paljolti korvautuneet brittiläismallisella, suurella barettiin liitettävällä lakkimerkillä, joita on muun muassa hopeisen ja kultaisen värisinä. Maavoimissa heraldisesti arvokkaampaa hopeaa muistuttavaa merkkiä käyttävät varusmiehet (pl. FRDF-koulutettavat), reserviläiset ja pääosa palkattuun henkilöstöön kuuluvista. Kullanväristä käyttävät EU- tai Nato-johtoisissa kansainvälisissä tehtävissä toimivat, niihin koulutettavat tai toimintavalmiussitoumuksen solmineet sotilaat.


title: Kokardi

text: Muun muassa Yhdistyneessä kuningaskunnassa baretin väri on osoittanut aselajia, ja lakkimerkki taas rykmentin, johon sotilas kuuluu. Norjassa lakkimerkissä on kulloisenkin valtionpäähenkilön nimikirjaimet.


title: Hannu Tenhunen

text:
Hannu Tenhunen (s. 1957 Joroinen) on suomalainen professori. Hän on toiminut vuodesta 2006 lähtien nanoelektroniikan professorina Turun yliopistossa.
Lisäksi Tenhunen on vuosina 2005—2010 lähtien toiminut Turun tietotekniikan tutkimus- ja koulutuskeskuksen johtajana. Hän on myös sekä Tampereen teknillisen yliopiston että Teknillisen korkeakoulun dosentti. Tenhusella on myös professuuri Tukholman Kuninkaallisessa teknillisessä korkeakoulussa.


title: Hannu Tenhunen

text: Tenhusen tutkimustyö on käsitellyt pääasiassa mikroelektroniikan järjestelmiä ja niiden suunnittelua.


title: Hannu Tenhunen

text: Hannu Tenhunen valmistui diplomi-insinööriksi Teknillisestä korkeakoulusta vuonna 1982 ja filosofian tohtoriksi Cornellin yliopistosta vuonna 1986. Lisäksi Tenhunen on Tallinnan teknillisen yliopiston kunniatohtori ja hänellä on kunniaprofessuuri Pekingin Jiaotong Universityssä ja Fudan Universityssä Shanghaissa.


title: Hannu Tenhunen

text: Hannu Tenhunen on julkaissut yli 450 kansainvälisesti ja 130 kansallisesti arvioitua tieteellistä julkaisua. Lisäksi hänellä on kolmetoista patenttia.


title: Hannu Tenhunen

text: City of Shanghai Magnolia Silver Awards 2014, tunnustuksena arvokkaasta tuesta Shanghain kehitykselle ja yhteistyölle.


title: Yolanda King

text: Yolanda Denise King (17. marraskuuta 1955 Montgomery, Alabama – 15. toukokuuta 2007 Santa Monica, Kalifornia) oli ihmisoikeustaistelija Martin Luther Kingin ja hänen vaimonsa Coretta Scott Kingin esikoistytär. Hän työskenteli isänsä jalanjälkiä seuraten useissa ihmisoikeusjärjestöissä, kuten "Martin Luther King Jr. Center for Nonviolent Social Change, Incorporated" - ja "Habitat for Humanity" -järjestöissä. Hän on myös näytellyt sivuosissa useissa elokuvissa ja televisiosarjoissa.


title: Yolanda King

text: Yolanda King opiskeli afro-amerikkalaistutkimusta ja teatteritiedettä Smith Collegessa Northamptonissa, Massachusettsissa, josta hän valmistui vuonna 1976. Lisäksi hän luki teatteritieteestä maisterin tutkinnon New Yorkin yliopistossa. Yolanda King kuoli 51-vuotiaana mahdollisesti sydänperäisiin ongelmiin.


title: Etelänbastardikilpikonna

text: Etelänbastardikilpikonna ("Lepidochelys olivacea") on pienehkö merikilpikonna, joka elää maailman lämpimissä merissä ja lisääntyy suurin joukoin tietyillä rannoilla.


title: Etelänbastardikilpikonna

text:
Etelänbastardikilpikonnan kuori kasvaa korkeintaan 75 senttiä pitkäksi, mutta se voi painaa 45 kiloa. Selkäkilpi on pyöreähkö ja heikosti kupera ja siinä on matala keskiharjanne. Selkäkilven kyljissä on yleensä 6-8 sarveislevyä, mutta niiden määrä voi vaihdella jopa saman yksilön eri kyljillä. Bastardikilpikonnalla levyjä on enintään 5, mikä on paras tuntomerkki. Kyljen levyjen määrä vaihtelee populaatioittain. Reunalevyjä on 12-14. Selkäkilpi liittyy vatsakilpeen neljän sisäreunuslevyn välityksellä. Sisäreunuslevyissä on takareunan kohdalla useita pieniä huokosmaisia aukkoja. Etelänbastardikilpikonnan melamaisten raajojen kärjissä on kaksi kynttä.
Kilpikonnan pää on leveä ja sen otsassa on kaksi paria suomuja. Sarveisnokka on pehmeä ja tasareunainen. Koiraalla häntä on paljon pidempi kuin naaraalla. Naaraalla se jää kilven alle, mutta uroksella häntä työntyy selvästi ulos. Aikuisten kilpikonnien raajat, kaula ja häntä ovat oliivinvihreitä, yläosasta tummempia. Vatsakilpi on vaaleankeltainen, selkäkilpi on tumma.


title: Etelänbastardikilpikonna

text: Etelänbastardikilpikonna elää trooppisissa ja subtrooppisissa merissä Atlantissa, Tyynessä valtameressä ja Intian valtameressä, päiväntasaajan molemmin puolin 40° asti eli suunnilleen Välimeren ja Etelä-Afrikan alueille asti. Etelänbastardikilpikonnat liikkuvat mieluiten matalissa merissä, mutta viihtyvät myös avomerellä. Lisääntymisalueet ovat hajallaan. Tärkeimmät lisääntymisrannat ovat Bhitar Kanika Bengalinlahdella Intiassa ja Ostionalin ranta Costa Rican Tyynenmeren puoleisella alueella. Molemmille munii satojatuhansia naaraita.


title: Etelänbastardikilpikonna

text:
Etelänbastardikilpikonnan elintavat tunnetaan huonosti. Laji viihtyy pienissä, noin kymmenen yksilön parvissa. Kilpikonnat vaeltavat joka vuosi lisääntymisrannalleen pitkienkin matkojen päästä. Koiraat eivät palaa maalle koskaan kuoriutumisen jälkeen. Yleensä ne ruokailevat aamutunnit ja iltapäivän ne surffaavat aaltojen mukana lepäillen. Kun lämpötila laskee illalla viileillä alueilla, kilpikonnat pitävät lämpöä yllä vain ruumiin sisäosissa ja antavat itsensä lämmetä auringossa aamulla. Lämpimillä alueilla ne eivät lekottele yleensä auringossa. Etelänbastardikilpikonnat pakenevat yleensä petoja uimalla pois tai sukeltamalla syvälle.
Etelänbastardikilpikonnat syövät lähinnä kasveja, mutta ne syövät myös nilviäisiä, rapuja ja merisiilejä.


title: Etelänbastardikilpikonna

text: Etelänbastardikilpikonnien lisääntymiskausi vaihtelee alueittain. Tyynenmeren itäosissa muninta tapahtuu elo-marraskuussa. Sri Lankassa syys-tammikuussa ja Myanmarissa maalis-huhtikuussa. Naaraat nousevat rannalle vain tietyssä kuunkierron vaiheessa ja aina öisin. Kun ne ovat päässeet tarpeeksi kauas vesirajasta, naaraat kaivavat pesäkolon johon ne munivat 30-168 munaa. Pesäkuoppa on noin 50 senttiä syvä. Munat naaras laskee 4-10 sekunnin välein 2-3 munaa kerralla. Muninta kestää noin tunnin, sen jälkeen naaras peittää pesän hiekalla ja palaa mereen. Munat ovat 3,2-4,3 senttimetriä pitkiä. Poikaset kuoriutuvat 50-60 päivän päästä. Usein naaraat munivat 2-3 kertaa vuodessa.


title: Etelänbastardikilpikonna

text: Etelänbastardikilpikonnat ovat uhanalaisia munienkeruun ja pyynnin takia. Munista tehdään juomia ja eliksiirejä, kun taas itse kilpikonnia käytetään ruuaksi ja matkamuistoiksi. Niistä saadaan myös öljyä. Costa Rican Ostionalissa munia saa kerätä valvotusti ensimmäisten 36 tunnin aikana siitä kun ensimmäiset kilpikonnat nousevat rantaan. Keruu tyydyttää koko maan kysynnän ja muilta heikommilta rannoilta laittomasti kerätyt munat eivät mene kaupaksi. Etelänbastardikilpikonnien rantoja on suojeltu ja niitä valvotaan lisääntymisaikoina. Laji kuuluu CITES-sopimus liitteeseen 1 eli sitä ei saa kaupata sopimuksen allekirjoittaneissa maissa.


title: Oldboy

text: Oldboy () on vuonna 2003 ensi-iltansa saanut eteläkorealainen Park Chan-wookin ohjaama jännityselokuva. Elokuva perustuu löyhästi Nobuaki Minegishin ja Garon Tsuchiyan samannimiseen mangaan. "Oldboy" on Parkin "Vengeance"-trilogian toinen osa. Ensimmäinen osa on "Sympathy for Mr. Vengeance" (2002) ja kolmas osa on "Lady Vengeance" (2005).


title: Oldboy

text: "Oldboy" voitti vuonna 2004 Cannesin elokuvajuhlilla Grand Prix -palkinnon. Elokuva on Internet Movie Database -sivuston Top 250 -listalla sijalla 70.


title: Oldboy

text: Vuonna 2016 "Oldboy" äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon.


title: Oldboy

text: Spike Lee ohjasi elokuvasta amerikkalaisen uudelleenfilmatisoinnin, joka sai ensi-iltansa vuonna 2013.


title: Wapol

text: Peltipaita Wapol () on hahmo One Piece -manga- ja animesarjoissa.


title: Wapol

text: Wapol oli aikoinaan prinssi, mutta tuli Drumin saaren kuninkaaksi isänsä kuoltua. Hän on korruptoitunut ja "pilaantunut" kuningas. Ennen Wapolin kuninkaaksi tuloa Drumin valtakunnassa oli eniten taitavia lääkäreitä koko Grand Linessa. Hän ajattelee olevansa tärkein koko kuningaskunnassaan. Wapolilla ei ole aikaa eikä kiinnostusta politiikasta eikä vaaroista, jotka eivät koske hänen valtakuntaansa. Esimerkiksi Dragon, jonka ideat tulisivat olemaan Maailman hallitukselle ongelma.


title: Wapol

text: Wapol on entinen Drumin saaren hallitsija (nykyisin paikka on Kirsikka-kuningaskunta), jonka linna sijaitsi Drumin saaren vuorten huipulla. Hän karkotti kaikki lääkärit Drumin saarelta, paitsi omaa "Lekurijengiä" (Isshi 20) johon kuuluu 20 lääkäriä. Wapol pakkotyöllisti heidät itselleen ja uskoi, että omimalla kaikki lääkärit hän saisi kansalaiset polvistumaan. Kuitenkin kaksi lääkäriä jäi Isshi 20:n lisäksi jäljelle: Tri Hiruluk ja Tri Kureha. Hiruluk kuitenkin oli epäpätevä lääkäri ja Kureha taas pyysi röyhkeän hintaisia korvauksia.


title: Wapol

text: Wapol halusi päästä Hirulukista eroon ja kehitti suunnitelman. Hän houkutteli Hirulukin linnaan kertoen kaikkien Lekurijengin jäsenten olevan sairaita ja he tarvitsisivat lääkäriä. Hirulukin tullessa paikalle kuitenkin selvisi, että kaikki lääkärit olivat kunnossa ja Hiruluk oli astunut Wapolin ansaan. Wapolin sotilaat olivat valmiina ampumaan Hirulukin. Hiruluk oli kuitenkin kiitollinen siitä, ettei kukaan ollut sairaana. Hän kertoi myös, ettei ihminen kuole puukoilla, pyssyillä, saatikka myrkyillä. Ihminen kuolee silloin, kun hänet on unohdettu. Ennen räjähtämistään juomansa vaikutuksesta hän sanoi: "Kerta kaikkiaan! Että oli hyvä elämä!". Kauhistuneena Wapolin julmuudesta ja Drumin kuningaskunnasta itsessään, Dolton, Wapolin armeijan johtaja kääntyi Wapolia vastaan sanoen: "Tyhmyydelle ei ole olemassa lääkettä".


title: Wapol

text: Wapol jatkoi yhä tyrannikuninkaan tittelissään valtakuntansa hallitsemista, kunnes Mustaparta saapui ja hävitti koko kuningaskunnan. Hän hääti raukkamaisen Wapolin pois Drumin saarelta merelle. Sen jälkeen Wapol taivalsi pitkin merta sukelluslaivallaan lojaalejen palvelijoittensa kanssa. Dolton jäi saarelle ja piti kansan koossa Mustaparran lähdettyä ja myöhemmin auttoi estämään Wapolin paluun kuninkaaksi. Onnistuttuaan siinä, kansa lähetti Tri Hirulukin kemiallista ainetta taivaalle joka loi vaaleanpunaista lunta. Samalla kuningaskunta nimettiin uudelleen, Kirsikaksi.


title: Wapol

text: Jossain vaiheessa Wapol söi Baku Baku no Mi (Munch Munch Fruit/Mumsmumsmarjan) joka antoi Wapolille kyvyn syödä mitä vain (jopa itsensä). Pirunmarjan syötyään tuli kuitenkin pieni sivuvaikutus: Wapolin ruokahalu kasvoi ja hänen tulee herkemmin nälkä. Wapol käytti voimiaan Monkey D. Luffyä vastaan monesti esimerkiksi muuttamalla kaksi apuriaan yhdeksi soturiksi ja käyttämällä käsikanuunoja. Hän myös yritti syödä asevarastonsa tyhjäksi, jolloin hän olisi voinu muuttaa ne kaikki osaksi kehoaan, mutta Nami varasti varaston avaimen. Lopuksi Luffy singautti Wapolin pois Drumin saarelta Gomu Gomu no Bazooka -hyökkäyksellään.


title: Wapol

text: Wapolin toisen lähdön jälkeen kotisaareltaan, hän vaelsi Grand Linella, syöden mitä vastaan tuli. Kierreltyään jonkin aikaa hän tajusi, ettei hän pääsisi enää Drumin kuninkaaksi, koskaan. Hän myös huomasi, että pystyi luomaan leluja Mumsmums-voimillaan. Wapolista tuli suosittu yhdessä yössä. Myöhemmin hän nai "Miss Universumin" ja Wapolista tuli paljon suositumpi mitä hän Drum saarella oli. On kuitenkin vielä epäselvää missä Wapol tulee tapaamaan Luffyn uudestaan (jos tällainen kohtaaminen joskus sattuu). Animessa Wapolin minitarinaa ei ole toistaiseksi esitetty.


title: François Fillon

text: François Fillon /fʁɑ̃.swa fi.jɔ̃/ (s. 4. maaliskuuta 1954 Le Mans, Sarthe) on ranskalainen poliitikko (Les Républicains), moninkertainen ministeri, senaattori ja parlamentaarikko. Nicolas Sarkozy nimitti hänet Ranskan pääministeriksi 17. toukokuuta 2007. Hän on toiminut ranskalaisen epäpoliittisen keskusteluyhdistyksen "France.9:n" puheenjohtajana. Hänen yksityinen vaalilauseensa on ”Ranskan tulee kestää totuus”.


title: François Fillon

text: Fillon on Les Républicains puolueen presidenttiehdokas Ranskan presidentinvaaleissa 2017, hän voitti 27. marraskuuta esivaalit 66,5 prosentin ääniosuudella. Hän oli ennakkosuosikki, kunnes hänen taustastaan paljastui useita skandaaleja. Hän on muun muassa maksattanut sukulaisilleen valtiolla palkkioita olemattomista tehtävistä.


title: François Fillon

text: François Fillon syntyi nelilapsiseen perheeseen. Hänen äitinsä on historioitsija Anne Fillon ja isänsä notaari Michel Fillon. Hän varttui pienessä kaupungissa Sarthen departementissa ja kävi siellä myös kunnallista koulua. Yläkoulun hän suoritti yksityisessä collègessa ja lukion samoin yksityisessä lukiossa Le Mansin kaupungissa. Ylioppilaaksi hän valmistui 1972.


title: François Fillon

text: Ylioppilaaksi tulon jälkeen hän opiskeli Mainen yliopistossa ja suoritti julkioikeuden maisterin tutkinnon vuonna 1976. Lisäksi hän on suorittanut DEA-jatkotutkinnon julkisoikeudessa (noin vuosi) René Descartes -yliopistossa Pariisissa ja valtio-opissa Fondation nationale des sciences politiques'ssa.


title: François Fillon

text: Jonkin aikaa hän suunnitteli ryhtyvänsä toimittajaksi ja suorittikin kolme vuotta kestäneen harjoittelun ranskalaisessa AFP-uutistoimistossa. Hän kuitenkin siirtyi poliitikon uralle, kun hänen oman departementtinsa kansanedustaja Joël Le Theule otti hänet parlamenttiavustajakseen vuonna 1976. Kun Le Theulesta tuli ministeri, Fillon siirtyi hänen kabinettinsa apulaispäälliköksi.


title: François Fillon

text: Fillon on avioitunut walesilaisen Penelope Clarken kanssa vuonna 1980, ja heillä on viisi yhteistä lasta.


title: François Fillon

text: Joêl Le Theulen kuoleman (1980) jälkeen Fillonistä tuli Ranskan parlamentin nuorin kansanedustaja. Hänestä tuli myös Le Theulen manttelinperijä Sable-sur-Sarthen kaupungin mairena sekä myös Sarthen alueen alueneuvoston jäsen ja myöhemmin myös sen puheenjohtaja.


title: François Fillon

text: Fillon oli 2002–2004 sosiaali-, työ- ja solidaarisuusministerina Raffarinin hallituksessa, jolloin hän ajoi läpi eläkeiän korotuksen huolimatta ammattiliittojen suurista lakoista ja mielenosoituksista. Hänen johdollaan myös höllennettiin 35 tunnin työviikkoa. Hallituksen uudelleen järjestelyn jälkeen hän oli opetusministerinä. Opetusministerinä hän valvoi niin sanotun huivilain toteuttamista, joka kielsi kouluissa uskonnolliset symbolit, kuten ristit ja muslimien huivit. Raffarin hallitus joutui eroamaan vuonna 2005 EU-perussopimuksesta järjestetyn kansanäänestyksen tappion jälkeen. Potkujen vuoksi hän siirtyi presidentti Chiracin kannattajasta Sarkozyn tukijaksi.


title: François Fillon

text: Fillonin hallitus sai kesäkuun 2007 parlamenttivaaleissa odotetusti eniten paikkoja, vaikka se UMP tukijoineen itse asiassa menetti paikkoja edellisiin vaaleihin verrattuna.


title: Karkaava kasvihuoneilmiö

text: Karkaava kasvihuoneilmiö () on tapahtumasarja, jossa planeetan kasvihuoneilmiö voimistaa itseään. Joidenkin mielestä kasvihuoneilmiö alkaa varsin matalissa lämpötiloissa, toisten mielestä vasta hyvin korkeassa.


title: Karkaava kasvihuoneilmiö

text:
Lähtötilanteena on vetinen planeetta, joka on kuumempi kuin Maa. Silloin merivesien haihtuminen vesihöyryksi planeetan kaasukehään lisää kasvihuoneilmiötä, koska vesihöyry on kasvihuonekaasu. Tämä nostaa planeetan lämpötilaa, mikä haihduttaa lisää vesihöyryä meristä kasvihuoneilmiötä ja lämpötilaa nostamaan ja niin edelleen.
Myös mahdollinen klatraattikivien metaani vapautuu kaasukehään kuumentamaan planeettaa.
Niin sanotussa kosteassa kasvihuoneessa ilmakehän yläosiin noussut vesihöyry hajoaa ilmakehän yläosissa hapeksi ja vedyksi, ja hajoaa avaruuteen. Planeetta kuumenee edelleen, sillä sen kaasukehä on täynnä tulivuoren purkamaa hiilidioksidia, joka on kasvihuonekaasu, ja jota yhteyttäminen ei hajota, koska elämää ei voi kuumuudessa enää esiintyä. Tämä prosessi kuumentaa planeetan pinnan lopulta hehkuvaksi pätsiksi, jossa planeetan karbonaattipitoisiin kiviin, muun muassa kalkkikiviin sitoutunut hiilidioksidi vapautuu.


title: Karkaava kasvihuoneilmiö

text: Näin on käynyt ehkä 3–4 miljardia vuotta sitten Venuksessa, joka on yli 400 °C kuumempi kuin mitä sen pitäisi olla. Tällöin planeetan lämpötila on yöllä ja päivällä 460 °C. Venuksen kuumassa kaasukehässä kaikki vesimolekyylit nousevat lämpöliikkeen voimasta korkealle ilmakehään ionosfääriin, jossa hajoavat niin että niiden toinen osa vety karkaa avaruuteen. Maan ilmakehässä tropopaussi estää tämän.


title: Karkaava kasvihuoneilmiö

text: Maan arvellaan muuttuvan Venuksen kaltaiseksi noin 2 miljardin vuoden kuluttua, kun Aurinko laajenee keltaiseksi alijättiläistähdeksi ennen muuttumistaan punaiseksi jättiläiseksi. Aurinko kirkastuu huomattavasti jo kauan ennen tätä. Tämä kirkastuminen on melko hidasta. Se nostaa lopulta Maan pintalämpötilan tappavan korkeaksi. Jos Maa siirrettäisiin Venuksen paikalle, sen pinnan lämpötila nousisi 45 °C asteeseen ja kasvihuoneilmiö riistäytyisi käsistä.


title: Karkaava kasvihuoneilmiö

text: Ilman kasvihuoneilmiötä Maan lämpötila nousisi seuraavan 6000 miljoonan vuoden aikana vain 30 °C, mutta kasvihuoneilmiön kanssa nousu on ainakin 300 °C.


title: Karkaava kasvihuoneilmiö

text:
Maasta tulee ensin läkähdyttävän kuuma ja kostea, jossa yhä enemmän vettä haihtuu ilmakehään maata lämmittämään.
Merivettään keittävää planeettaa sanotaan kosteaksi kasvihuoneeksi.


title: Karkaava kasvihuoneilmiö

text: Joidenkin arvioiden mukaan Maan keskilämpötila 60 °C nostaisi Maan ilmakehän vesihöyrypitoisuuden 20 %:iin, ja tropopaussin kylmyysloukko mikä estää vesihöyryä haihtumasta avaruuteen häviäisi.


title: Karkaava kasvihuoneilmiö

text:
Maasta tulee kostea kasvihuone, kun aikanaan noin 1,3 miljardin vuoden kuluttua Auringon säteily kasvaa 1,1 kertaiseksi. Tämä vastaa Maan siirtoa 0,95 AU:n päähän Auringosta.. Maan keskilämpötila on silloin noin 47 °C.
Yleisesti uskotaan, että jo kosteassa kasvihuoneessa vesihöyry karkaa ainakin osittain avaruuteen maan ilmakehästä vetynä ja happena.. Maan lämmettyä 150 asteeseen kaikki elämä on kadonnut täältä. Kun Auringon säteily kasvaa 3,5 miljardin vuoden kuluttua nykyisestä 1,41 kertaiseksi ja lämpötila on 350 °C, kasvihuoneilmiö riistäytyy kokonaan käsistä ja kivien erittäessä hiilidioksidia ilmakehään tulivuoren purkaman hiilidioksidin aiheuttaman kasvihuoneilmiön vaikutuksesta. Viimeistään tässä vaiheessa maan vesihöyry katoaa avaruuteen. Tämä vastaa Maan siirtoa 0,85 AU:n päähän. Toisten mukaan karkaava kasvihuoneilmiö vaatisi vain 1,02 kertaisen Auringon säteilyn kasvun.


title: Karkaava kasvihuoneilmiö

text: Hapen karattua avaruuteen lämpöliikkeen voimasta ilmakehän hiilidioksidipitoisuus pysyy korkeana, koska ei ole enää happea hiilidioksidista yhteyttäviä kasveja tai levää. Lopulta myös hiilidioksidi karkaa avaruuteen.


title: Assistensin hautausmaa

text: Assistensin hautausmaa () on hautausmaa Tanskan pääkaupungissa Kööpenhaminassa, Nørrebron alueella. Se on avattu vuonna 1760, ja se on Kööpenhaminan suurin hautausmaa. Hautausmaata hallinnoi Kööpenhaminan kunta.


title: Djurgårdsfärjan

text: Djurgårdsfärjan on Ruotsin pääkaupungissa Tukholmassa liikennöivä lauttalinja. Linjan lautat liikennöivät Tukholman sisäsatamassa reitillä Slussen–Allmänna gränd. Talvisin vuorot molempiin suuntiin ajetaan Skeppsholmenin kautta.


title: Djurgårdsfärjan

text: Lauttalinja on osa Tukholman julkista liikennettä. Aiemmin sitä hallinnoi Waxholmsbolaget mutta vuodesta 2014 lähtien SL. Se kuljettaa noin 2,5 miljoonaa matkustajaa vuosittain. Suurin osa matkustajista kulkee lautalla kesäaikana, ja vuoden vilkkain kuukausi on heinäkuu.


title: Djurgårdsfärjan

text: Linjalla liikennöi tätä nykyä neljä samankaltaista lauttaa: 2000-luvulla peruskorjattu "Djurgården 8", sisaralukset "Djurgården 9" ja "Djurgården 10", sekä uudempi "Djurgården 11". Lauttojen kapasiteetti on noin 300 matkustajaa.


title: Mario Teaches Typing

text: Mario Teaches Typing on tietokonepeli, jonka tarkoituksena oli opettaa lapsille konekirjoitusta. Sen kehitti ja julkaisi Interplay Nintendon virallisella lisenssillä. Peli julkaistiin MS-DOSille vuonna 1991, Microsoft Windowsille ja Macintoshille 1995. Jatko-osa Mario Teaches Typing 2 ilmestyi 1996.


title: Mario Teaches Typing

text: Pelissä oli kolme pelattavaa hahmoa Mario, Luigi sekä Prinsessa Peach. Pelissä käytettiin alun perin Super Mario World -pelissä käytettyä musiikkia.


title: Mario Teaches Typing

text: Nintendo ei antanut tietokonepelien valmistajille lupaa tehdä varsinaisia Mario-tasohyppelypelejä, mutta antoi luvan maksua vastaan käyttää Mario-hahmoa opetuspelissä. Interplay siis käytti Mario-hahmoa opetuspelissä pyrkiäkseen tekemään rahaa hahmon suosiolla. Aikaisemmin Interplaylta oli jo ilmestynyt "Mario is Missing" -niminen maantietoa opettava peli.


title: Kuolleiden aamunkoitto

text: Kuolleiden aamunkoitto ("Dawn of the Dead") on vuonna 2004 tehty kauhuelokuva. Se on uudelleenfilmatisointi vuonna 1978 ilmestyneestä, samannimisestä elokuvasta. Elokuvan on ohjannut Zack Snyder.


title: Kuolleiden aamunkoitto

text: Sairaanhoitaja Ana Clark palaa kotiin työpäivän jälkeen eikä kuule radiosta tulevaa hätäsanomaa, jossa tiedotetaan nopeasti leviävästä viruksesta joka herättää kuolleet henkiin vertahimoitseviksi zombeiksi. Anan mies Luis saa pureman, ja tämä joutuu pakenemaan kodistaan. Ana kohtaa muutaman muun selviytyjän, joiden mukana tämä suuntaa viereiseen ostoskeskukseen.


title: Kuolleiden aamunkoitto

text: Ostoskeskuksessa he kohtaavat vartijoita, jotka eivät luota tulokkaisiin. Kadun toisella puolella ihmiset huomaavat asekauppaan loukkuun jääneen miehen, Andyn. Terry huomaa pian rekan ajavan kohti keskusta, jonka kyydissä on kahdeksan selviytyjää joista kaksi ovat loukkaantuneet. Ihmisten tajutessa että infektio leviää pureman välityksellä, Ana ja Kenneth tappavat rekkalastin sairastununeet ihmiset.


title: Kuolleiden aamunkoitto

text: Ihmisten illallistamassa Andre vie sähköt keskusken ja auttaa Ludaa synnytyksessä, mutta tämä kuolee ja muuttuu zombiksi. Osa ihmisistä suuntaa ostoskeskuksen alimpaan kerrokseen saadakseen sähköt takaisin ja löytävät kulkukoiran, Chipsin. Zombit alkavat tulvia kerrokseen, syöden Bartin elävältä. Loput eloonjääneet polttavat paikalle tunkeutuneet zombit. Samaan aikaan ylhäällä Norma ampuu Ludan. Vauvaa pitelevä Andre ampuu Norman, ja Norma Andren. Ana saapuu paikalle ja huomaa vauvan muuttuneen zombiksi, ampuen tämän.


title: Kuolleiden aamunkoitto

text: Ihmiset alkavat suunnittelemaan pakoa ostoskeskuksesta. Steve ehdottaa, että voisivat purjehtia hänen jahdillaan pois Amerikasta. Ihmiset pitävät sitä ainoana vaihtoehtonaan ja alkavat rakentaa panssaroituja autoja. Kenneth ehdottaa ruuan viemistä Andylle Chipsin avulla ennen lähtöä. Andy saa pureman Chipsin tullessa sisään asekauppaan. Nicole lähtee hakemaan koiraa muiden huomaamatta, jolloin osa ihmisistä lähtee tämän perään. Ihmiset pelastavat Nicolen ja Chipsin sekä tappavat Andyn. Kerättyään tarpeeksi aseita he poistuvat viemärin kautta takaisin ostoskeskukseen, jolloin zombit tunkeutuvat sisään salareitistä ja tappavat Tuckerin. Ihmiset pakenevat hissien kautta autoilleen, ja aloittavat matkansa.


title: Kuolleiden aamunkoitto

text: Pian toinen autoista kolaroituu Glenin ja Monican saadessa surmansa. Ana tappaa zombiksi muuttuneen Steven, jolta hän nappaa samalla jahdin avaimet. Perillä auto rysähtää laituriin kiinni, ja CJ käskee muita juoksemaan jahdille. Hän itse ei ehdi ulos autosta, ja tappaa itsensä räjäyttämällä autossa olevat propaanitankit. Ennen purjehdusta Michael kertoo että häntä purtiin kaupungissa. Tämä ampuu itsensä, ja Ana, Kenneth, Terry, Nicole ja Chips aloittavat matkansa.


title: Kuolleiden aamunkoitto

text: Elokuvan lopputekstien jälkeinen materiaali näytetään Steven kameran läpi. Selviytyjät saapuvat zombien täyttämälle saarelle ja jää epäselväksi, mitä heille tapahtuu.


title: Van der Nootin palatsi

text: van der Nootin palatsi on yksityispalatsi Tukholman Södermalmilla, osoitteessa S:t Paulsgatan 21. Palatsi on rakennettu vuosina 1671–1672 ja se edustaa hollantilaista palladiolaistyyliä. Sen suunnittelusta vastasi arkkitehti Mathias Spieler. Palatsin rakennutti hollantilainen eversti Thomas van der Noot.


title: Van der Nootin palatsi

text: Rakennuksen käyttötarkoitus vaihtui sittemmin useasti. 1800-luvun-lopulla palatsi oli niin huonossa kunnossa, että sitä uhkasi purkaminen. Rakennuksen pelasti Hallbergs Guldin omistaja Jean Jahnson. Hän rakennutti siitä itselleen yksityisasunnon. Isak Gustaf Clason ja Agi Lindegren suunnittelivat vuonna 1903 valmistuneet uudistustyöt. Vuodesta 1940 rakennus toimi Ruotsin Lotta-järjestön päämajana. Vuodesta 1988 lähtien sitä on käytetty lähinnä konferensseihin ja juhliin. Sen nykyinen omistaja on Tukholman kaupunki.


title: Jack Clemo

text: Reginald John "Jack" Clemo (11. maaliskuuta 1916 – 25. heinäkuuta 1994) oli brittiläinen runoilija ja kirjailija. Hän oli kotoisin Cornwallista. Hänestä tuli kuuro 20-vuotiaana (1936) ja sokea 39-vuotiaana (1955) (39 viimeistä vuottaan kuurosokea).


title: Jack Clemo

text: Clemon teosten joukkoon kuuluu runokokoelmien ja romaanien lisäksi omaelämäkertateos "Confession of a Rebel".


title: Ferrari Testarossa

text:
Ferrari Testarossa on Ferrarin automalli, joka oli tuotannossa vuosina 1984–1996. Nimi Testarossa tarkoittaa "punapäätä" italiaksi ja viittaa auton moottorin punaisiksi maalattuihin venttiilikansiin. Autoa ei tule
sekoittaa 1950-luvun Testa Rossiin - GT-autoihin, joilla ajettiin urheiluautojen maailmanmestaruussarjaa.


title: Ferrari Testarossa

text: Vuosina 1984–1991 valmistettua autoa kutsuttiin nimellä Testarossa. Auto perustui suurelta osin 512 BBi -malliin ja se oli Pininfarinan muotoilema. Moottorina on 390 hv (287 kW) tehoinen 180-asteinen V12-moottori. Tämän moottoriratkaisun avulla saavutettiin matala painopiste.


title: Ferrari Testarossa

text: Testarossaa, 512TR:ää ja 512M:ää valmistettiin yhteensä noin 10 000 kpl.


title: Ferrari Testarossa

text: Vuosina 1991–1995 autoa kutsuttiin nimellä 512 TR. Tehot kasvoivat 431 hevosvoimaan (317 kW), jarruja suurennettiin ja vanteet muuttuivat 18-tuumaisiksi. Sisustaa uusittiin myös mutta siitä puuttui yhä kaikenlainen viihde-elektroniikka. Pininfarina päivitti autoa ulkopuolelta.


title: Ferrari Testarossa

text: Vuosien 1995–1996 väliseksi ajaksi nimi muuttui taas, tällä kertaa F512 M:ksi. Modificata F512M -mallissa tehot kasvoivat 446 hevosvoimaan (328 kW). 512M oli yhtiön viimeinen keskimoottori-V12 (lukuun ottamatta F50 ja Enzo -malleja). Malli korvattiin vuonna 1996 etumoottorisella 550 Maranello Coupella.


title: Meri-Lappi

text: Meri-Lappi on Perämeren rannikolla oleva Lapin nykymaakunnan lounaisosa, Pohjois-Pohjanmaan ja Ruotsin välissä oleva alue ja sama kuin Kemi–Tornion seutukunta. Aiemmin Meri-Lapilla saatettiin viitata myös Jäämeren rannikkoon Petsamossa sen ollessa osa Suomen Lappia vuosina 1922–1944. Meri-Lapin väkiluku on noin 60 000 asukasta.


title: Meri-Lappi

text: Meri-Lappi on kasvanut suurteollisuuden ympärille. Teollisuus on toiseksi merkittävin elinkeino. Meri-Lapin alueelle on kerääntynyt suuri joukko isoja yrityksiä. Tämä johtunee hyvistä kulkuyhteyksistä meritse sekä rautateitse. Suurimmat tuotantolaitokset sijaitsevat Kemissä ja Torniossa. Kemissä on hyvin pitkälti keskitytty paperin- ja kartongin valmistamiseen ja kaivostoimintaan. Torniossa taas teräksen valmistamiseen Elijärvellä louhitusta malmista. Näiden ympärille on syntynyt runsaasti pk-yrityksiä, joista esimerkkinä voidaan mainita torniolainen Kuitunikkarit. Yritys valmistaa muun muassa suuria tuulivoimalakomponentteja lasikuidusta.


title: Meri-Lappi

text: Meri-Lapissa on ollut panimoteollisuutta Tornion Lapin kullan panimossa vuodesta 1873. Panimotoiminta loppui muutamaksi vuodeksi 2010, kunnes pienpanimo Tornion Panimo avattiin samalla paikalla 2016. Vanhalle panimon tehdasalueelle on syntynyt myös elämysteollisuutta, kuten aktiviteettipuisto, rock-klubi ja hyvinvointikeskus.


title: Meri-Lappi

text: Osaamista Meri-Lapin alueelta löytyy myös metallintyöstöstä, rakentamisesta ja koulutuksesta. Yhtenä suurimpana kouluttajana Suomessa voidaan pitää Ammattiopisto Lappiaa, jonka toimipisteistä suurin osa sijaitsee Meri-Lapin alueella. Opiston koulutustarjontaan kuuluu useita ammattinimikkeitä ja osa ammateista on sellaisia, joita ei juurikaan opeteta muissa oppilaitoksissa.


title: Meri-Lappi

text: Myös matkailu on tärkeä elinkeino Meri-Lapissa. Neljä vuodenaikaa, kolme merkittävää lohijokea, sekä kansainvälisesti tunnetut Jäänmurtaja Sampo sekä Kemin lumilinna tarjoavat loistavat puitteet ympärivuotiselle matkailulle. Alueelta löytyy niin kulttuuria, elämysmatkailua kuin ostosmahdollisuuksiakin. Alueellisena matkailuorganisaationa toimii Meri-Lapin Matkailu Oy.Meri-Lapin alueella on runsaasti peräpohjalaisia rakennusperinteitä edustavia rakennuksia, joista suurin osa on vielä asuttavassa kunnossa ja asuttuina. Muutamat näistä taloista ovat saaneet tunnustuksen vanhojen rakennusten ylläpitämisestä ja kunnostamisesta. Näitä vanhoja rakennuksia ei näe ajettaessa E4-tietä Simosta Tornioon, koska suurin osa vanhoista taloista sijoittuu vanhojen teiden varsille.


title: Alex Caffi

text: Alessandro "Alex" Caffi (s. 18. maaliskuuta 1964 Rovato, Brescian maakunta, Italia) on entinen italialainen Formula 1 -kuljettaja. Hän osallistui yhteensä 75 kilpailuun (Andrea Moda Formulalla kaksi kilpailua kaudelta 1992 mukaan lukien 77), saavuttaen niissä kuusi MM-pistettä.


title: Alex Caffi

text: Caffi sijoittui Italian Formula 3 sarjassa toiseksi vuosina 1984-85 ja kolmanneksi 1986 ajaen myös Formula 1:sten vuoden 1986 Italian GP:ssä. Varsinaisen kuljettajan paikan hän sai kaudelle 1987 Osella-tallista. Osellan käyttämät Alfa Romeo -moottorit osoittautuivat kuitenkin tehottomiksi ja epäluotettaviksi. Caffi pääsi maaliin vain kertaalleen kauden aikana, jolloin hän ylitti odotukset ollen 12. San Marinon GP:ssä. Kahdesti hän karsiutui kilpailusta.


title: Alex Caffi

text: Kausi 1988 toi mukanaan sopimuksen uuden Scuderia Italia -tallin kanssa, joka käytti Dallaran valmistamia autoja. Kausi sujui edellisvuotta paremmin ja Caffin parhaaksi tulokseksi tuli seitsemäs sija Portugalin GP:stä.


title: Alex Caffi

text: Hän jatkoi Scuderia Italialla kaudella 1989, jolloin Andrea de Cesariksesta tuli hänen tallikaverinsa tallin ryhtyessä ajattamaan toista autoa. Caffi onnistui hyvin Monacossa, jossa hän ajoi uransa parhaaksi tulokseksi jääneelle neljännelle sijalle. Toinen sija oli lähellä Yhdysvaltain GP:ssä, mutta tallikaveri de Cesaris kolaroi hänen kanssaan ja tulokseksi jäi keskeytys. Seuraavassa kilpailussa Kanadassa hän ajoi kauden viimeiseksi jääneelle pistesijalle ollen kuudes.


title: Alex Caffi

text: Kausi 1990 alkoi Caffin osalta Arrows-tallissa, jonka japanilainen Footwork oli juuri ostanut. Talli suunnitteli suurta menestystä seuraavaksi kaudeksi Porschen uuden V12-moottorin myötä. Caffi kuitenkin loukkaantui juuri ennen kauden avauskilpailua ja joutui jättämään sen väliin. Kauden parhaaksi saavutukseksi jäi viides sija Monacosta.


title: Alex Caffi

text: Kauden 1991 piti olla läpimurto, mutta se jäi kauaksi siitä, koska Porschen moottorit olivat ylipainoisia ja alitehoisia ja Caffi karsiutui kauden neljästä ensimmäisestä kilpailusta. Sitten hän loukkaantui tieliikenneonnettomuudessa murtaen leukansa ja joutui jättämään neljä seuraavaa kilpailua väliin. Paluu F1-kilpailuihin sujui heikosti, kun Caffi karsiutui kuudesta ensimmäisestä kilpailusta, kunnes vihdoin Japanissa pääsi kilpailuun ja hankki kauden parhaan sijoituksen olemalla kymmenes. Hän saavutti vielä päätöskilpailusta 15. sijan, mutta sopimusta seuraavalle kaudelle ei tullut, vaan hänen paikkansa vei Aguri Suzuki.


title: Alex Caffi

text: Caffi yritti osallistua vielä kaudelle 1992 Andrea Modalla, mutta autot eivät voineet osallistua kauden avausosakilpailuun, koska tallin perustaja Andrea Sassetti ei ollut maksanut osallistumismaksua. Meksikon GP:ssä tallilla oli tarvittavat välineet, mutta osakilpailuun käytetty aika kului autojen rakentamiseen. Caffi sai tarpeekseen Formula 1:istä ja siirtyi ajamaan touring car-autoja Espanjan ja Italian sarjoihin. 1990-2010-luvuilla Caffi on ajanut myös rallia, Le Mansin 24 tunnin ajoja sekä Historic -ajoja, josta viimeiseksi mainitussa hän voitti kilpailun Monacon katuradalla vuonna 2016.


title: Alkutekijä

text: Alkutekijä on matematiikassa positiivisen kokonaisluvun tekijä, joka on alkuluku. Aritmetiikan peruslauseen mukaan kaikki luonnolliset luvut lukuun ottamatta lukua 1 voidaan jakaa alkutekijöihin eli esittää alkulukujen tulona. Alkutekijöihin jako on yksikäsitteinen eli luvun voi jakaa aina vain yhdellä tavalla. Tällä tavoin voidaan löytää kahden luvun suurin yhteinen tekijä. Esimerkiksi luku 260 hajoaa alkutekijöihin seuraavasti:


Alkutekijä


title: Alkutekijä

text: Alkutekijät on tapana luetella suuruusjärjestyksessä pienimmästä alkaen. Kun sama alkutekijä esiintyy useamman kerran, käytetään usein potenssimerkintää.


title: The Magic Portal

text: The Magic Portal on yksi maailman ensimmäisistä legoanimaatioista, ehkä jopa ensimmäinen. Elokuvan tekijältä, Lindsay Fleaylta, meni sen tekemiseen neljä vuotta (1985–1989), ja sen kesto on 16 minuuttia. Elokuvan budjetti on 11 745 Yhdysvaltain dollaria, ja se on kuvattu 16 millimetrin filmille.


title: The Magic Portal

text: L löytää vahingossa portaalin eli portin toiseen maailmaan. Siellä hän kohtaa hirviön ja lähtee karkuun. L pääsee takaisin omaan maailmaansa ja mene kertomaan Kapteenille, joka ei kuitenkaan usko häntä. Toisesta maailmasta tulee pieniä harmittomia otuksia. Kapteeni ottaa pyssyn ja löytää uuden portin. Kapteeni menee sisään ja kohtaa monsterin (muovailuvahasta muovaillun). Kapteeni pääsee myös takaisin omaan maailmansa. Kapteeni kertoo tapahtuneesta L:lle ja P:lle, ja he löytävät kolmannen portin, jonka toisessa päässä on robotteja. He lähtevät karkuun kenkä-autolla. Lopuksi he päätyvät asemalle ja asema hajoaa, mutta joku taustahenkilö (animaation tekijä Lindsay Fleay) korjaa sen.


title: Pyrstökkäät

text: Pyrstökkäät ("Appendicularia" eli "Larvacea") on vaippaeläinten pääjaksoon kuuluva luokka. Ne ovat pieniä, melkein läpikuultavia vapaasti uivia merieläimiä.


title: Pyrstökkäät

text: Pohjoiselta Itämereltä tunnetaan yksi pyrstökäslaji, pohjapyrstökäs ("Fritillaria borealis").


title: You Must Love Me

text: You Must Love Me on Madonnan esittämä ensimmäinen single-julkaisu vuoden 1996 Evitan soundtrackiltä.


title: You Must Love Me

text: "You Must Love Me" on ainoa uusi kappale elokuvassa sekä ainoa joka ei kuulunut alkuperäiseen musikaaliin. Laulu esitettiin ensimmäistä kertaa Evita-musikaalin osana vuonna 2006 Lontoon Adelphi-teatterin tuotannossa. Laulu on Andrew Lloyd Webberin säveltämä ja Tim Ricen sanoittama kappale. Kappale on voittanut Oscarin ja Golden Globen.


title: Telamon

text: Telamon () oli kreikkalaisessa mytologiassa Aiginan kuningas Aiakoksen ja Endeiksen poika ja Peleuksen veli. Hän oli yksi Iasonin johtamista argonauteista ja osallistui myös Kalydonin metsäkarjun metsästykseen. Troijan sotaan hän osallistui poikansa Aiaan rinnalla kreikkalaisten puolella. Apollodoros mainitsee myös toisesta lähteestä, jonka mukaan Telamon ei olisikaan ollut Peleuksen veli, vaan tämän ystävä ja Aktaioksen ja Salamiin kuninkaan Kykhreuksen tyttären Glauken poika.


title: Telamon

text: Tapettuaan veljensä Peleuksen kanssa velipuolensa Fokoksen hänen täytyi paeta Aiginasta. Kykhreus otti hänet vastaan ja ystävystyi hänen kanssaan. Telemon naikin tämän tyttären Periboian, joka synnytti hänelle Aiaan. Myöhemmin Kykhreus luovutti valtakuntansa Telamonille.


title: Telamon

text: Telamos esiintyy myös Herakleen Troijan hävityksestä kertovassa tarinassa. Troijan kuningas Laomedon oli luvannut uhrata Troijan muurin rakentaneille Apollonille ja Poseidonille pitämättä kuitenkaan lupaustaan, minkä vuoksi Poseidon lähetti Ketos-nimisen valtavan merihirviön vitsaukseksi piinaamaan kaupunkia. Kuninkaan kysyttyä Apollonilta neuvoa tämä kehotti heitä uhraamaan neitsyitä hirviölle. Tämä jatkui kunnes vuoroon tuli Hesione, jolloin Kolkhikseen matkalla olleet Herakles ja Telamon tappoivat Ketoksen. He sopivat palauttaessaan Hesionea takaisin isälleen, että paluumatkalla he noutaisivat tämän mukaansa, mutta Laomedon petti aikanaan myös tämän lupauksen. Niin Herakles hyökkäsi Troijaan, tappoi Laomedonin ja antoi Hesionen vaimoksi Telamonille. Hesionen kanssa Telamoksesta tuli isä Teukrokselle.


title: Telamon

text: Antiikin Kreikan arkkitehtuurissa telamoniksi kutsuttiin mitä tahansa miestä esittävää patsasta, joka toimi palkistoa kannattavana pylväänä. Tunnetumpi samaa tarkoittava sana on Atlas-jättiläisen nimestä johdettu atlantti.


title: Hyytelöimisaine

text: Hyytelöimisaineet ovat ruuan lisäaineita, joita käytetään erilaisten ruokien, kuten hyytelöiden, jälkiruokien ja karkkien, paksuntamiseen vakauttamiseen. Nämä aineet muodostavat ruualle rakenteen muodostamalla hyytelön. Jotkin stabilointiaineet ja sakeuttamisaineet ovat myös hyytelöimisaineita. Tyypillisiin hyytelöintiaineisiin kuuluvat muun muassa tärkkelykset, pektiini (E440), agar-agar (E406) ja liivate eli gelatiini (E441). Yleisimmistä hyytelöimisaineista liivate on aina eläinperäinen.